U Požarevcu je danas potpisan Ugovor o poslovno-tehničkoj saradnji na realizaciji Programa gasifikacije naselja grada Požarevca između JP „SRBIJAGAS“, grada Požarevca i preduzeća „Gas invest“, kao strateškog partnera u ovom poslu. Ugovor vredan 13 miliona evra potpisali su izvršni direktor za investicije JP „SRBIJAGAS“ Jovica Budimir, gradonačelnik Požarevca Miodrag Milosavljević i predsednik Upravnog odbora „Gas investa“ Marko Babarogić.\nOvim projektom predviđena je izgradnja 55 kilometara gasovoda srednjeg pritiska, 260 kilometara distributivne gasne mreže i 11 merno-regulacionih stanica široke potrošnje. Realizacija ovog ugovora trebalo bi da stvori mogućnost priključenja na gasovodnu mrežu za oko 21.000 domaćinstava u naseljima na teritoriji grada Požarevca. Izvršni direktor za investicije Jovica Budimir izjavio je nakon potpisivanja ugovora da se ove godine, pored radova na izgradnji distributivne mreže, predviđa i izgradnja magistralnog gasovoda od Osipaonice do Požarevca i dalje prema Ostrovu, što je preduslov za snabdevanje ovog grada gasom. Reč je o investiciji vrednoj od 5 do 6 miliona evra. „Sve trase gasovoda u Požarevcu su usaglašene, a gas će, nakon izgradnje gasovoda visokog pritiska, biti dostupan i potrošačima u industrijskoj zoni Požarevca, što će stvoriti još bolje preduslove za sadašnje i buduće investitore, koji upravo ovde žele da pokrenu proizvodnju“, istakao je Budimir.\nGradonačelnik Požarevca izrazio je ovom prilikom svoje zadovoljstvo što se danas potpisanim trojnim ugovorom rešavaju višegodišnji problemi sa gasifikacijom tog grada, a naročito što će gas stići i u industrijsku zonu, jer je to jedan od glavnih zahteva svakog investitora. On je saopštio da će cena priključka za domaćinstva, kao i u svim drugim gradovima u Srbiji, biti oko 650 evra.\nU ime strateškog partnera i izvođača radova, predsednik Uprave Gas investa Marko Babarogić obećao je da će radovi na gasifikaciji početi veoma brzo, a da bi kompletan projekat trebalo da bude završen najkasnije za tri godine.\nInače, pored gradskog dela grada Požarevca, ovim ugovorom predviđena je izgradnja gasovodne mreže u sledećim naseljima: Ćirikovac, Klenovnik, selo Kostolac, Kostolac, Ostrovo, Petka, Kasidol, Bare, Beranje, Trnjane, Nabrđe, Bratinac, Babušnica, Maljurevac, Bradarac, Drmno, Kličevac, Rečica, Dragovac, Živica, Brežane, Batovac, Dubravica, Poljana, Prugovo i Lučica.


Utisci iz Japana: novosadski umetnici na programu razmene „Kizuna“ - Novi Sad - Evropska prestonica kulture\nUtisci iz Japana: novosadski umetnici na programu razmene „Kizuna“\nLjiljana Maletin Vojvodić i Dragan Vojvodić su novosadski umetnici koji su početkom godine boravili u Tokiju u okviru programa razmene „Kizuna“ koji Fondacija „Novi Sad 2021“ realizuje u saradnji sa organizacijom „EU–Japan Fest“ iz Tokija.\nKreirajući veze („kizuna“ = „veza“) u vidu saradnje, Fondacija kroz ovakve i slične programe podstiče mobilnost umetnika iz Novog Sada u cilju internacionalizacije gradske kulturne scene, povezivanja lokalnih kulturnih radnika i umetnika sa partnerima iz Japana, da bi za krajnji rezultat ovog tipa razmene nastali zajednički kulturni i umetnički projekti.\n„Internacionalni rezidencijalni projekti u Španiji, Portugaliji, Francuskoj, Letoniji, Norveškoj, Finskoj, Švedskoj i na Grenlandu, u kojima kontinuirano učestvujem od 2006. godine, predstavljaju integralni i nezaobilazni deo mog stvaranja. Upravo mi je upoznavanje „Drugog” i „Drugačijeg” pružilo šansu da napišem desetak knjiga, od kojih je svaka inspirisana kulturom zemlje u kojoj sam boravila baš u umetničkoj rezidenciji. Tako je nastao kulturološki bedeker o Finskoj i Švedskoj, antologija norveške književnosti, romani koji se dešavaju na Grenlandu i u Rejkjaviku, putopisi o Portugaliji i Kataloniji, imagološki eseji o Parizu, mnoštvo novinskih tekstova i blogova o savremenoj umetnosti. Uz to, rezidencije su bile šansa za lični razvoj, saradnju i prijateljstvo sa mnogim talentovanim umetnicima, od Islanda pa do Japana. Zato se nadam da će nakon našeg boravka u Tokiju, u okviru „Kizuna“ programa, nastati knjiga koja će motivisati mlade ljude, a posebno novosadske umetnike da se kreću i putuju; da se izoluju od svakodnevice i da upoznaju neobičnu zemlju razvijene tehnologije, duge tradicije i nadasve prijatnih i dragih ljudi sa kojima je bilo zadovoljstvo sarađivati na projektu.“\n„Projekti razmene u SAD-u i Japanu („Kizuna“) i rezidencijalni projekti u Islandu, Norveškoj, Finskoj, Švedskoj, Francuskoj, Španiji, Portugaliji, Hrvatskoj i Češkoj („Plants AiR“) značajno su uticali na razvoj, kako mene kao ličnosti, tako i mene kao umetnika; izvršili su krucijalan preobražaj moje umetničke prakse i učinili me prepoznatljivim na umetničkoj sceni kao umetnika koji deluje in situ koristeći svoje bogato egzistencijalno iskustvo. Danas se ne može baviti umetnošću bez komunikacije sa umetnicima i sa institucijama van naših granica jer umetnost sve više postaje univerzalna i briše atribute lokalnog. Mobilnost je nezaobilazna u savremenom dobu; putujući i suočavajući se sa Drugim, jasnije spoznajemo sebe i sopstvenu poziciju u svetu.“


Prinudno slijetanje zbog napada na pilota Banjaluka.com\nPrinudno slijetanje zbog napada na pilota\nBrazilski putnički avion prinudno je sletio nakon što je jedan putnik napao pilota i članove posade, kao i putnike koji su pokušali da ga savladaju, javlja AP prenoseći pisanje lista “El observador”.\nAvion kompanije “TAM airlines” putovao je iz Montevidea za Sao Paolo kada je jedan putnik, muškarac, ušao u pilotsku kabinu sat vremena nakon uzlijetanja. Prema izjavama nekih putnika, ovaj čovjek je nosio bedž kompanije “TAM”. Ubrzo avion je naglo skrenuo udesno kad je muškarac napao pilota, a iz kabine su se čuli povici za pomoć.\n“Iznenada čuli su se krici u kabini, a dvije stjuardese su izašle tražeći pomoć”, izjavio je jedan od putnika.\nOn je dodao da su ljudi brzo priskočili u pomoć i da je napadač savladan. Dvadestak minuta nakon incidenta avion je sletio na aerodrom u Porto Alegreu, na jugu Brazila, saopštio je portparol policije. Osumnjičeni je uhapšen i odveden u psihijatrijsku ustanovu.\nKompanija TAM je potvrdila informaciju o indicentu, ali nije iznijela druge detalje.


eu.me - Drobnič: Saradnja MUP-a i DIK-a neophodna za uspješno organizovanje izbora\nDrobnič: Saradnja MUP-a i DIK-a neophodna za uspješno organizovanje izbora\nčetvrtak, 02 jun 2016 20:48\nTehnički propusti u izbornom procesu mogli bi izazvati političke probleme, stoga je posebno važna uloga Ministarstva unutrašnjih poslova u pripremi biračkog spiska i profesionalan rad Državne izborne komisije (DIK), ocijenio je ministar unutrašnjih poslova Goran Danilović na današnjem sastanku sa šefom Delegacije Evropske unije u Podgorici, ambasadorom Mitjom Drobničem.\nSastanak je upriličen kako bi se Delegacija EU u Crnoj Gori upoznala sa daljim planovima i radom MUP-a i predstojećim koracima u izgradnji izbornog povjerenja.\nMinistar Danilović je najavio da će zatražiti sprovođenje pilot projekta kojim bi se predhodno testirala tehnička pripremljenost za izborni proces.\nAmbasador Drobnič je ukazao na značaj međuinstitucionalne saradnje MUP-a i DIK-a kako bi se obezbijedilo uspješno organizovanje izbora.\nMinistar Danilović je naglasio da je u građenju izbornog povjerenja važna saradnja sa Evropskom unijom isto kao i političkim partijama opozicije i pozicije.\nOn je podsjetio na inicijativu za formiranje Koordinacionog tima za praćenje sprovođenja obaveza MUP-a za održavanje fer i slobodnih izbora. U radu ovog tima trebalo bi da učestvuju, pored predstavnika Ministarstva i članovi tri nevladine organizacije, DIK-a i poslanici iz pet najvećih klubova kojima je nedavno upućen taj prijedlog.\n“Najvažnije je obratiti pažnju da je u izvornim registrima sve u redu, a tu spadaju baze podataka o državljasntvu, prebivalištu, mjestu rođenja, registar umrlih. Nijesu stanice za elektronsku identifikaciju garant fer izbora, već sređen birački spisak i profesionalan rad DIK-a”, kazao je ministar Danilović.\nDruga tema sastanka bila je reforma javne uprave. Iz Delegacije EU istakli su važnost završetka rada na Strategiji reforme javne uprave. Kao posebno važan segment reforme istakli su racionalizaciju javne uprave. Takođe je naglašen značaj jačanja sigurnosti granica za šta će EU Crnoj Gori pružiti sektorsku podršku budžetu u iznosu od 20 miliona eura.\nMinistar je ambasadora Drobniča upoznao sa inicijativama koje je uputio ka Vladi i istakao da je, kao i predhodni ministar Raško Konjević, od direktora policije Slavka Stojanovića tražio da se utvrdi komandna odgovornost u radu policijskih službenika tokom protesta 24.oktobra.\n“Sa tim neriješenim stvarima ne možemo ući u izborni proces. Dok ne utvrdimo odgovornost u ovom slučaju, nemamo pravo da kažemo da je sve u redu sa bezbjednošću u Crnoj Gori. Nije pametno da se bilo ko krije iza zajedničkog djelovanja”, zaključio je ministar Danilović.


Vesti online / Vesti / Srbija / Čitajte na Vesti Digital: Srbija saterana u ćošak\nKooperativnost Srbije u pregovorima sa Prištinom dovela je Kosovo pred vrata Ujedinjenih Nacija. Iz srpske vladajuće garniture čuje se da Zapad hoće da Beograd sada i otvori ta vrata, a predsednik Srbije Aleksandar Vučić posle trodnevnih razgovora u Njujorku i posete Ujedinjenim nacijama kaže da zapadne sile neće da odustanu od nezavisnosti Kosova.\nDa Kosovo bude deo UN postoje dva načina: posmatrački status ili - punopravno članstvo.\nPrema rečima Pavla Jevremovića, bivšeg ambasadora Srbije u Ujedinjenim nacijama, verovatno je namera da Priština dobije ovo drugo. Status Kosova na Ist Riveru, ukazuje Jevremović za "Vesti", zavisiće od Srbije.\nOva "goruća" priča je, razumljivo, centralna tema u sutrašnjim "Vestima" u kojima možete da pročitate i:\n- zašto je heroj sa Košara na meti policije: RATNIKA TRETIRAJU KAO NARKO-DILERA!\n- nova moda na estradi: I GLUMCI ODLAZE U POLJOPRIVREDNIKE\n- Humanitarni most: DIJASPORA NE ZABORAVLJA GOLUBOVIĆE\n- poklon dodatak za čitaoce "Vesti": PRAKTIČNI SAVETI ZA ZDRAVLJE I LEPOTU


Predsjednica Republike Srpske Željka Cvijanović, povodom smrti Milana Minje Subote, uputila je telegram saučešća njegovoj porodici. “Iskreno sam ožalošćena tužnom viješću o smrti Milana Minje Subote, čuvenog televizijskog voditelja, kompozitora, kantautora. Uz Minju...\nPredsjednica Republike Srpske Željka Cvijanović, povodom smrti proslavljenog srpskog trenera Dušana Dude Ivkovića, uputila je telegram saučešća njegovoj porodici i Košarkaškom savezu Srbije. „Sa velikom tugom i žaljenjem sam primila vijest o smrti jednog od najboljih...\nPredsjednica Republike Srpske Željka Cvijanović razgovarala je danas u svom kabinetu sa ambasadorom Sjedinjenih Američkih Država (SAD) u BiH Erikom Nelsonom (Eric Nelson). Na sastanku, kojem je prisustvovala zamjenica ambasadora SAD u BiH Deborah Menuti, razgovarano...\nPredsjednica Republike Srpske Željka Cvijanović razgovarala je danas u svom kabinetu sa novoimenovanim ambasadorom Kraljevine Holandije u BiH Janom Valtmansom /Jan Waltmans/. U okviru nastupne posjete, sagovornici su razmijenili mišljenje o aktuelnoj političkoj i...\nPredsjednica Republike Srpske Željka Cvijanović primiće danas, 16.09.2021. godine u 10.00 časova, u nastupnu posjetu ambasadora Kraljevine Holandije u BiH Jana Valtmansa (Jan Waltmans). Predsjednica Republike Srpske Željka Cvijanović razgovaraće danas, 16.09.2021....


RUSKI NOVINARI: Zvezdin kapiten među najgorima ikada - Evropske lige, Fudbal, TimeOut\nPetar Lazić 11.12.2016., 22:27 1 komentar\nRuska štampa je Aleksandra Lukovića stavila na prvo mesto najgorih transfera Zenita.\nAktuelni kapiten crveno-belih je ovo priznanje stekao zbog toga što, kako ruski mediji navode, nije ništa pokazao u svetlo plavom dresu ekipe iz Sankt Petersburga. Ruske kolege još dodaju da su se tog prelaznog roka 2012. godine za njega otimali Zenit i Spartak, ali nije dugo prošlo kada je Moskovljanima u stvari laknulo.\nLuković je često menjao pozicije u ruskoj ekipi, nije mogao da se ustali i često je pravio katastrofalne greške kažu ruski novinari kojima nije prvi put da nekog srpskog fudbalera proglase najgorim pojačanjem.\nPre Aleksandra Lukovića to je bio još jedan nekadašnji fudbaler Crvene zvezde, Uroš Ćosić, koji nikada nije pokazao najavljivani talenat.\nPored njih dvojice, u timu najgorih pojačanja su se još našli: Alehandro Domingeš, Bruno Alveš, Fatih Teke, Alesandro Rosina, Mikael Lumb, Nikolas Penjaililjo, Sebastijan Pujgrenije, Luiš Neto i Fernando Meira.\nAleksandar LukoviCrvena ZvezdaCSKAćuroš ćosićZenit\nPrethodna vest RADONJIĆ ZADOVOLJAN: Zvezdina pobeda uzrok skandala Džejmsa pred novinarima\nSledeća vest SERIJA A: Brozović pobedio Đenovu (VIDEO)\n12.12.2016. at 09:16\nneka objave spisak najgorih stranaca kod nas, da mi je znati, koliko bi ostalo onih koji su valjali\nSERIJA A: Brozović pobedio Đenovu (VIDEO)


CJB: Više od polovine vozača kažnjeno zbog nepropuštanja pješaka | Banjaluka.net\nCJB: Više od polovine vozača kažnjeno zbog nepropuštanja pješaka\nCentar javne bezbjednosti /CJB/ Banjaluka saopštio je da su tokom akcije “vozač-pješak” u petak, 12. februara, na području Centra kontrolisana 304 vozača, od kojih je 171 sankcionisan zbog nepropuštanja pješaka prilikom prelaska kolovoza.\nPolicija je kaznila i 130 vozača po drugim osnovama iz oblasti Zakona o osnovama bezbjednosti saobraćaja na putevima u BiH. Sankcionisano je i 105 pješaka zbog prelaska kolovoza za vrijeme zabrane svjetlosnim saobraćajnim znakom i prelaska kolovoza mimo pješačkog prelaza.\nOva akcija imala je za cilj povećanje bezbjednosti pješaka kao učesnika u saobraćaju, ali i podsjećanje da poštovanjem saobraćajnih propisa i oprezom prilikom kretanja u saobraćaju u najvećoj mjeri doprinose svojoj bezbjednosti.\nIz policije ističu da će se sa pomenutim akcijama nastaviti i u narednom periodu. CJB apeluje na sve građane da se pridržavaju odredaba Zakona o osnovama bezbjednosti saobraćaja na putevima u BiH, kako bi vlastitu sigurnost i sigurnost drugih građana podigli na što veći nivo.


U današnje vreme, visoka cena toplotne energije (bez obzira da li je dobijena iz uglja, mazuta ili gasa) zahteva da se ona maksimalno racionalno koristi.\nKod većine toplifikacionih mreža (koje su po pravilu više ili manje razregulisane) deo potrošača se loše greje. Problem se u praksi pokušava rešiti podizanjem temperature razvodne vode u primaru iznad temperature određene kliznim dijagramom. Time se progresivno povećavaju gubici toplote, a dobar deo potrošača ostaje sa lošim grejanjem. Naime, gubitak se ostvaruje kod potrošača koji pregrevaju, a njihov broj je u tom slučaju povećan.\nZa nekoliko gradova u Srbiji urađeni su proračun, analiza i regulacija rada toplifikacionih sistema. U konkretnom slučaju (toplifikacioni sistem od 47 MW) analiza je pokazala da, ako je temperatura razvodne vode 5-10°C iznad temperature zadate kliznim dijagramom, ukupni gubitak toplane samo na nepotrebno potrošenom gorivu se kreće između 180000-240000 EUR za grejnu sezonu, a 42-45% potrošača i dalje ima loše grejanje. Za razmatrani sistem, količina ušteđenog goriva bi bila skoro jednaka dvomesečnoj prosečnoj potrošnji goriva.\nTo znači da je neophodno uraditi kvantitativnu regulaciju (po protoku) toplifikacione mreže. Za mreže koje imaju ugrađenu regulacionu armaturu treba izvršiti proveru postojeće regulacione armature i uraditi novu regulaciju.\nIzuzetno brzo i jeftino se može uraditi regulacija, regulacionom armaturom ili ugradnjom prigušnih blendi. Mesto ugradnje i veličina otvora (d0, Kvs) su određeni stvarnom hidraulikom u mreži i dobijaju se na računaru proračunom mreže pomoću programa Toplovod.\nIzgled šeme na ekranu, sa alatima za crtanje šeme\nPrikaz piezometarskog dijagrama\nIzveštaja o deonicama (u poslednjoj koloni je dat prečnik otvora blende)\nCeo program prati opširan help - pomoć, kao i video sekvence karakterističnih operacija.\nProgram se može prilagoditi konkretnom stanju u Vašem sistemu i Vašim zatevima.\nZa klijente nudimo mogućnost povezivanja preko Interneta. Direktno iz programa možete da pošaljete e-mail sa pitanjem i da u najkraćem vremenskom roku dobijete odgovor,odnosno rešenje problema.


Evropsko BEST Inženjersko regionalno takmičenje - WANNABE MAGAZINE\nEvropsko BEST Inženjersko regionalno takmičenje\nInternacionalni EBEC Balkan tim u saradnji sa Lokalnom Best Grupom Sofija organizuje inženjersko takmičenje studenata Evrope na kome će učestvovati studenti iz : Srbije, Makedonije, Bosne i Hercegovine, Crne Gore, Bugarske. Takmičari će se na regionalnom takmičenju EBEC Balkan kvalifikovati za finalno takmičenje na Evropskom nivou, koje se održava 1-8. avgusta u Varšavi. Svi učesnici regionalnog takmičenja EBEC Balkan su pobednici Lokalnih inženjerskih takmičenja (EBEC Local) u: Beogradu i Nišu ( Srbija), Skoplju ( Makedonija), Mostaru ( Bosna i Hercegovina) , Podgorici ( Crna Gora) i Sofiji (Bugarska). Na finalu u Varšavi svi pobednici regionalnog takmičenja će se takmičiti za titulu najboljeg inženjera u Evropi 2013. godine.\nU beogradskim timovima su studenti FON-a, Mašinskog, Elektrotehničkog, Tehnološko-Metalurškog i Fizičkog fakulteta, a u timovima iz Niša studenti Elektronskog i Mašinskog fakulteta. Pored svečanog otvaranja predstavnici kompanija će imati svoje predstavljanje.\nSamo takmičenje zauzima najznačajniji deo događaja – timovi od po četiri studenta takmičiće se u dve kategorije - Case Study i Tim Dizajn\nDok Case Study zahteva od studenata da misle kao lideri kompanije rešavajući realne probleme u teoriji, druga kategorija Tim Dizajn im daje mogućnost da pokažu spretnost – moraće da naprave model sprave koji funkcioniše u realnosti. Obe kategorije testiraju inženjerski način razmišljanja i kreativnost, takođe timovi će morati da pokažu timski rad i komunikaciju da bi uspeli da savladaju zadatke i ostvare uspeh.


U Travniku prave čajeve, kreme i ulje po svjetskim standardima (BIH) – PoljoMagazin\nVlasnik organske proizvodnje „Herceg“ Sejad Herceg iz Travnika kaže da su proizvodi njegove firme od nevena još 2004. godine izlagani na sajmu organskih proizvoda u njemačkom Ninbergu.\n„U asortimanu imamo pet proizvoda od ljekovitog bilja, nevenovu kremu, ulje i čaj, kantarion ulje, gavez kremu. Razvijamo i asortiman hladno cijeđenih sokova od borovnice, kupine, maline, aronije i od ovog bobičastog voća proizvodimo i džemove“, naveo je Herceg.\nOva travnička firma radi i na kreiranju preparata na biljnoj bazi, za zaštitu kože od različitih oboljenja, gljivica, ekcema, te na kreiranju vaginaleta proizvedenih takođe na biljnoj organskoj bazi.\nDo 2004. godine sirovinu su izvozili, ali su se zatim odlučili na proizvodnju gotovih proizvoda koje trenutno plasiraju na domaće tržište.\nImaju u planu proširenje proizvodnje i izvoz viškova u SAD i Rusiju, na čemu rade zajednički s drugim partnerima okupljenim u Savez udruženja organskih proizvođača „Organsko FBiH“.\nRadnike zapošljavaju s proljeća, do konca jeseni, dok su zimi pogoni u mirovanju i porodica Herceg, uz jednog radnika „održava topli režim“. Zbog neadekvatne podrške države, kažu, nisu u mogućnosti da zapošljavaju veći broj radnika tokom cijele godine.\nOd njihove proizvodnje, međutim, živi oko 200 porodica od kojih otkupljuju bilje i šumske plodove. Uglavnom su to stanovnici s područja Travnika i Vakufa, s planina Vranica i Vlašića.\n„Imamo hladnjaču od 100 tona i dvije sušare koje mogu za 24 sata osušiti oko dvije tone, imamo pogon za preradu, uložili smo u sve oko 2,5 miliona KM, ali nema ambijenta povoljnog za poslovanje“, ističe Herceg.\nDodaje da su nameti veliki, da se stalno suočavaju s vremenskim neprilikama, a da nema fondova za sanaciju, kao i za turbulencije cijena.\n„Ambijentalno, mi u BiH imamo resurse, kvalitet, proizvode i proizvođače koji su savladali organsku proizvodnju, ali moramo imati više i redovne podsticaje, smanjiti doprinose u poljoprivredi bar duplo i uspostaviti zaštitni mehanizam“, rekao je Herceg.\nHerceg kaže da poljoprivredni proizvođači ne ostvaruju profit, te da su prinuđeni na rizike da bi nešto ostvarili.\n„Donosioci odluka sputavaju poljoprivrednu proizvodnju iako bi BiH mogla da bude konkurent na svjetskom tržištu u oblasti proizvodnje meda, ljekovitog bilja, šumskih plodova, vode, sireva… Naši proizvodi dobijaju zlatna odlikovnja na svim takmičenjima, a naši konkurenti na susjednim tržištima imaju po deset puta veće podsticaje. Kako da budemo konkurentni, nemamo zaštitnih mehanizama i jako je teško privređivati u BiH, pogotovo kada je poljoprivreda u pitanju“, naglasio je Herceg.\nUprkos trenutnim uslovima za poslovanje u BiH, Herceg ne posustaje i sopstvenim radom, ulaganjem, planira i razvija proizvode koji iz dana u dan osvajaju sve više kupaca i otvaraju mu vrata za nastup na svjetskim tržištima.


Oktobar 28, 2020 16:36\nBrnabić je pred poslanicima istakla da je ponosna na činjenicu da je predloženo šest novih ministara i čak 11 žena koje će voditi neke od najkompleksnijih resora u vladi, sučene sa nekim od najvećih izazova.\n"Ja sa ovog mesta pozivam privredu i sve druge čionioce u društvu da prate primer koji danas dajemo - i vlada, i vi kao skupština, koja u ovom trenutku ima skoro 40 odsto žena u poslaničkim klupama", rekla je Brnabić, koja je u parlamentu predstavila ekspoze i kandidate za ministre.\nU govoru koji je trajao oko sat i po, Brnabić je navela da promene u vladi govore o tome da su pažljivo slušali šta su im građani poručili na izborima i razumeli da moraju još energičnije da rade, da su potrebna nova znanja i entuzijazam.\nU tom smislu, navela je da je za članove buduće Vlade Srbije predložila:\nBrnabić je navela da od svih članova svog kabineta očekuje da svakodnevno budu potpuno posvećeni ostvarivanju ciljeva koji se danas postavljaju, jer, kako je rekla, nema veće časti od toga da služe svojoj zemlji i građanima, te da tako očekuje od svih da se ponašaju svakoga dana.\n"Tražim da se borimo, da se ne mirimo sa trenutnim stanjem, nego da uvek pokušavamo da postignemo više. Ne zaboravite da smo odgovorni Skupštini i svim građanima i da su jedino oni ti za koje radimo", navela je Brnabić.\nOna je ukazala da dolaze izazovna vremena, ali da 2025. godine Srbija mora biti zemlja u kojoj su prosečne plate 900 evra, a prosečne penzije između 430 i 450 evra.\n"Srbija mora biti zemlja u kojoj je nezaposlenost na nivou evrozone, zemlja modernog obrazovanja i infrastrukture, dobro povezana, lider u naprednim tehnologijama i digitalizaciji", poručila je Brnabić.\nSrbija mora biti zemlja perspektive i zemlja pobednik u svakom smislu, a za to svako od nas mora da da sve od sebe svaki dan, zaključila je mandatarka u ekspozeu u Skupštini Srbije.\nZakletva oko 20 sati\nPredsednik Skupštine Srbije Ivica Dačić zamolio je danas šefove poslaničkih kluba da ograniče broj govornika kako bi se ispoštovala satnica i polaganje zakletve novih ministara, koje je predviđeno oko 20 časova.\nDa bismo do toga došli treba obaviti glasanje na vreme i molim šefove poslaničkih kluba redukuju broj prijavljenih govornika da bismo stigli, rekao je Dačić u parlamentu.\nBrnabićpredlog sastava Vlade Srbije


Da li je ovo njegov oproštajni gol? Turci ozbiljno ''zagrizli'', ali koliko će Zvezda da zaradi?! - Sportske.net\nDa li je ovo njegov oproštajni gol? Turci ozbiljno ''zagrizli'', ali koliko će Zvezda da zaradi?!\nIzgleda da je dogovor veoma blizu, rasplet već za nekoliko dana.\nBajko se vratio u Zvezdu!Hajdin: "Fenomenalan osećaj"Zvezdina ''petarda'' u prvoj proveri, jedno pojačanje se ozbiljno namećeMože li Kokeza danas da pomogne Zvezdi?Milojević o prelaznom roku u Zvezdi - Ima li problema oko Luke Adžića?\nCrvena zvezda je juče odigrala prvu kontrolnu utakmicu na pripremama, kao gost je savladala ekipu Grafičara sa 5:0, a pri gol na ovoj utakmici postigao je Slavoljub Srnić već posle osam minuta igre.\nMeđutim, dan kasnije se postavlja opravdano pitanje - da li je ovo bio i njegov oproštajni pogodak u crveno-belom dresu?\nNaime, današnji ''Žurnal'' prenosi da je turski Trabzon ozbiljno zainteresovan za Srnićeve usluge i da je u pitanju ozbiljna suma novca na ime obeštećenja, s obzirom da Zvezdinom krilnom fudbaleru ugovor ističe krajem sezone.\nPomenuti izvor navodi da je u pitanju suma od milion evra, ali na osnovu sporazuma sa Čukaričkim iz 2015, Zvezdi će pripasti 60 posto obeštećenja, a ostatak ''Brđanima''.\nCrveno-beli danas igraju još jednu utakmicu, protiv BASK-a od 13 časova, Srnić se ne očekuje na terenu, pošto je igrao juče, a već sutra Zvezdina ekspedicija se seli u tursku Antaliju na završni deo priprema.\nUjedno, to će biti i odlilna prilika za definitivan dogovor sa Trabzonom, sa kojim je Zvezda već uspešno poslovala, kada je realizovala transfer Luisa Ibanjeza.


Tanjug 6. marta 2022. 06:12\nKOPAONIK – Kopaonik biznis forum počinje danas na Kopaoniku i posle jednogodišnje pauze vraća se svom tradicionalnom formatu.\nPopularni „srpski Davos“ je prošle godine održan u maju u Beogradu zbog pandemije korona virusa.\nNajznačajniji ekonomski događaj u zemlji u organizaciji Saveza ekonomista Srbije ponovo će, od 6. do 9. marta, biti održan u Kongresnom centru Grand hotela na Kopaoniku.\nZa četiri dana trajanja forum će okupiti oko 1.000 učesnika i planirana su 33 panela na kojima će govoriti oko 200 panelista.\nGlavna tema ovogodišnjeg, 29. po redu KBF biće „Srbija 2030: Agenda održivog razvoja“.\nForum će početi danas tzv. nultim danom kada će se razgovarati o makroekonomskim trendovima, prognozama ekonomskih kretanja za Zapadni Balkan i Srbiju, kao i o IT sektoru i startapima, a biće uveče organizovan i tradicionalni koktel dobrodošlice čiji je domaćin MK grupa.\nTema prvog dana u ponedeljak, kada se zvanično otvara forum, biće glavna ekonomska i politička dešavanja u Srbiji i regionu, o čemu će kroz uvodna izlaganja govoriti guvernerka Narodne banke Srbije Jorgovanka Tabaković i ministar finansija Siniša Mali.\nDpecijalni gost šef misije Međunarodnog monetarnog fonda u Srbiji Jan Kejs Martejn će govoriti o dometima makroekonomske politike u Srbiji.\nPanel diskusija će početi temom „Pandemija i održivo finansiranje zdravstva u Srbiji“, a govoriće se i o osnaživanju digitalne ekonomije, uticaju industrije 4.0 na novu ekonomiju,\nbudućnosti Evrope, regionalnoj saradnji, zagađenju vazduha, bici za talente, budućnosti inovativne industrije.\nZavršni panel prvog dana nazvan je „Srbija kao domaćin- perspektiva zajednice investitora“, a na njemu bi, između ostalog, valjalo očekivati analizu poslovanja u Srbiji iz ugla investitora.\nDrugi dan, rezervisan je za panele posvećene energetskoj politici, digitalizaciji javnih usluga, sektoru nekretnina odnosno prelasku na ekološku i održivu gradnju, izazovima zelene tranzicije, položaju žena u nauci, tehnologiji, inženjerstvu i matematici, veštačkoj inteligenciji u donošenju optimalnih odluka, životnoj sredini kao prioritetu najvišeg nivoa, bankarskom sektoru, odnosno da li je završena konsolidacija u njemu, reformi poreske uprave.\nPredviđeno je da se toga dana učesnicima, kao specijalni gost\nobrati potpredsednik Rimskog kluba Karlos Alvarez Pereira.\nTrećeg, završnog dana govoriće se o mladima i šta oni očekuju od nas, te da li digitalizacija vodi renesansi zdravstvenog sistema.\nForum će biti završen razgovorom sa premijerkom Anom Brnabić, sa kojom će intervju voditi član Predsedništva Saveza ekonomista Srbije Dragan Đuričin.\nPored premijerke i ministra finansija Siniše Malog, na KBF će iz Vlade Srbije govoriti i ministarke Zorana Mihajlović, Marija Obradović, Darija Kisić i ministar Tomislav Momirović.\nOsim domaćih ekonomista, akademika, analitičara, privrednika očekuje se i učešće predstavnika međunarodnih finansijskih organizacija, kao i privrednih komora zemalja našeg regiona.\nOčekuje se da će Forum okupiti oko 1.000 ljudi, a organizatori najavljuju da će skup biti održan uz poštovanje zdravstveno- bezbednosnih mera.


Gradjevina i zanatstvo - Beogradski Oglasi Stranica 45\nPostavljen Jun 27, 2020 na Ostalo Gradjevina\nPostavljen Jun 27, 2020 na Stolarija i Bravarija\nŽelite automatska segmentna ili rolo vrata ili vam je dosadilo da sami pomerate kapiju. Ako vec imate neki od automatskih uređaja a ne znate koga p...\nRampe se koriste za automatizaciju ulaza / izlaza gde je potreban veliki broj prolaza. Rampa je efikasan način za sprečavanje neovlašćenog ulaza v...\nRolo vrata se koriste za zatvaranje/otvaranje ulaza gde je potrebno što više iskoristiti prostor. Zauzimaju malo mesta iznad otvora. Zastor se namo...\nSegmentna vrata služe za zatvaranje/otvaranje ulaza i prilagodiva su bilo kakvom obliku ulaza: pravougaonom, sa zakošenim ili kružnim uglovima, Tak...\n391 - motori za krilne kapije italijanskog proizvođača "FAAC" Komplet sadrži: 2 motora 391 za krila dužine do 2,5m (sa elektro-bravom), prijemnik,...\nGIPSARI majstori obavljaju radove na montazi Knauf gipsanih obloga plafona, zidova i ostalih prostora po dogovoru. Montiramo Gips u javnim, poslovn...\nPostavljen Jun 26, 2020 na Zidne obloge\nNajpovoljniji građevinski materijali, kvalitetna vrata, prozori, bravarija, kompletan materijal za vodovod i kanalizaciju., - Stranica 45


LAVROV: Imate punu podršku Rusije i predsednika Putina po pitanju Kosova | Skandalozno\nLAVROV: Imate punu podršku Rusije i predsednika Putina po pitanju Kosova\nOvo je, doslovno, poruka koju je ruski ministar spoljnih poslova Sergej Lavrov preneo srpskom šefu diplomatije Ivici Dačiću prekjuče na sastanku u Sočiju.\nPrema saznanjima koja potiču iz potpuno pouzdanog i odlično obaveštenog izvora, Lavrov je nakon sastanka ruske i srpske delegacije na kojem je razgovarano o dosta tema zatražio sastanak u četiri oka sa Dačićem. I upravo tada preneo mu je pomenutu poruku, koja svakako predstavlja veliko ohrabrenje za Beograd pred teške izazove koji nas očekuju u rasvetljavanju kosovskog čvora.\nKako kaže sagovornik čak i iz protokolarnih izjava dvojice ministara nakon sastanka onaj ko je pažljivo slušao mogao je da izvuče nijanse koje direktno ukazuju da je u četiri oka, baš po pitanju Kosova, izgovoreno nešto važno. Tako je Dačić pred novinarima u više navrata istakao bezuslovnu podršku Rusije.\nBudite prvi sa komentarom na članku "LAVROV: Imate punu podršku Rusije i predsednika Putina po pitanju Kosova"


Zaštita mentalnog zdravlja u zajednici\nNakon više od dve godine primene Zakona o zaštiti osoba sa mentalnim smetnjama, koji je donet još u maju 2013. godine, jedva da je učinjen bilo kakav pomak na planu stvaranja preduslova za lečenje u zajednici. U okviru zdravstvenog sistema otvoreno je samo jedno Savetovalište za mentalno zdravlje, u Kragujevcu, koje bi u budućnosti trebalo da preraste u Centar za mentalno zdravlje. Sa druge strane, u Vršcu i Kikindi su krajem leta otvoreni prvi centri, ali kao organizacione jedinice specijalnih psihijatrijskih bolnica iz Novog Kneževca i Vršca i zahvaljujući projektnom finansiranju od strane Evropske komisije. U međuvremenu, država nije dovršila proces izrade podzakonskih akata neophodnih za rad centara za mentalno zdravlje, a ne zna se ni kako će oni biti finansirani nakon isteka projekta.\nOvi, i drugi problemi koji prate proces prelaska sa institucionalnog na lečenje u zajednici bili su i tema konferencije za novinare koju je Helsinški odbor za ljudska prava organizovao 23.oktobra u Medija centru. Na konferenciji su predstavljene aktivnosti koje je Odbor sproveo tokom druge godine projekta pod nazivom „Kampanja civilnog društva za efikasnu zaštitu osoba sa mentalnim smetnjama“. Ovaj projekat se realizuje u partnerstvu sa Međunarodnom mrežom pomoći-IAN, a finansira ga Ambasada Kraljevine Norveške u Beogradu.\nNa konferenciji su govorili Ljiljana Palibrk, koordinatorka projekta, Jelena Mirkov, asistentkinja na projektu i dr Vuk Vuković, specijalizant psihijatrije u Specijalnoj psihijatrijskoj bolnici “Dr Slavoljub Bakalović” u Vršcu i jedan od učesnika studijskog putovanja u Trst, koje je organizovano od 31.maja do 5.juna.\nU svom uvodu, Jelena Mirkov je upoznala predstavnike medija i nevladinih organizacija o aktivnostima koje su do sada realizovane, sa posebnim osvrtom na značaj projekta. Mirkov je podsetila prisutne na ozbiljne primedbe koje je Evropska komisija iznela u svom poslednjem, ali i u ranijim izveštajima o napretku Srbije, u kojima je konstatovano da su položaj i prava osoba u tzv.zatvorenim ustanovama (zatvori, psihijatrijske bolnice, socijalne ustanove) daleko od standarda i prakse EU. Srbiji je posebno sugerisano da na planu deinstitucionalizacije mora učiniti mnogo više. U tom smislu, ovaj projekat Helsinškog odbora, kao i komplementarni projekat o reformi forenzičke psihijatrije koji Odbor realizuje uz podršku Ambasade Kraljevine Holandije, predstavljaju važan podsticaj državi i relevantnim ministarstvima da preduzmu ozbiljne korake na stvaranju uslova za prelazak iz institucionalnog tretmana na lečenje u otvorenoj zajednici.\nLjiljana Palibrk je konstatovala da, na žalost, država do sada nije učinila gotovo ništa na ovom planu. Naime, uprkos Zakonu o zaštiti osoba sa mentalnim smetnjama koji predviđa otvaranje centara za mentalno zdravlje, jedino je u Kragujevcu otvoreno savetovalište koje bi trebalo da preraste u Centar, nakon što se obezbede neophodni preduslovi. Nada da se i taj jedan jedini Centar za mentalno zdravlje realizuje sopstvenim snagama, veoma je mala, istakla je Palibrk i dodala da su zdravstvene ustanove i zaposleni potpuno neinformisani i nezainteresovani, te da je za pokretanje procesa neophodno obavezujuće uputstvo Ministarstva zdravlja.\nU međuvremenu, značajan korak je učinjen otvaranjem dva centra za mentalno zdravlje u sklopu projekta “Otvoreni zagrljaj” koji finansira Evropska komisija. Radi se o centrima u Kikindi i Vršcu, a koji su otvorile specijalne psihijatrijske bolnice “Sveti vračevi” iz Novog Kneževca i “Dr Slavoljub Bakalović” iz Vršca. Tim Helsinškog odbora, u kome su bili i predstavnici Zaštitnika građana, NPM, Yucom-a i Udruženja korisnika psihijatrijskih usluga “Duša”, obišao je ove centre, kao i Dom zdravlja u Subotici, koji je razvio sopstveni model zaštite osoba sa mentalnim smetnjama u zajednici i Savetovalište za mentalno zdravlje u Kragujevcu. Helsinški odbor je konstatovao brojne prednosti i dobra iskustva u radu sve četiri ustanove, ali je uočio i velike probleme koji dovode u pitanje njihovu održivost.\nDr Vuk Vuković je u svom izlaganju govorio o ličnim impresijama i iskustvu koje je stekao tokom studijskog boravka u Trstu, gde je sa još troje psihijatara imao priliku da se upozna sa funkcionisanjem njihove službe za mentalno zdravlje. Prema njegovim rečima, način i organizacija rada u četiri tršćanska centra za mentalno zdravlje deluju iznenađujuće zbog otvorenosti i pristupa lišenog formalizma i stroge hijerarhije, koji daje odlične rezultate u lečenju. Međutim, to nije nedostižno i uprkos trenutnom stanju u zdravstvenom sistemu u Srbiji i otporima jednog dela stručne javnosti, moguće je da se takav sistem ustanovi i kod nas. Međutim, ono što je fascinantno jeste kontinuirana briga za pacijente koji imaju probleme u svakodnevnom funkcionisanju, a koja je u Trstu detaljno organizovana kroz sveobuhvatan sistem podrške u koji su uključene sve gradske institucije. Dr Vuković je istakao da je za njega ovo iskustvo veoma dragoceno, jer svoju i budućnost psihijatrije uopšte, vidi upravo u razvoju centara za mentalno zdravlje u zajednici.\nPored posete Službi za mentalno zdravlje u Trstu, Helsinški odbor je u okviru ovog projekta organizovao i seminar za medicinske sestre i tehničare, koji su vodili stručnjaci iz dva tršćanska centra za mentalno zdravlje.\nKonferenciju za štampu možete pogledati putem linka:


Setva pšenice bez plana - AgroFin\nNaslovna MAGAZIN AgroTema Setva pšenice bez plana\nUlaganje u setvu jesenjih kultura najvažnija je investicija u poljoprivredi u Srbiji\nUpravo smo u mesecu optimalnog roka za setvu pšenice. Realno je očekivati da se pod hlebnim žitom nađe preko 900.000 hektara, ali, danas kod nas u strukturi setve ne postoje planovi za pojedine žitarice, kao što je nekad bilo.\n-U poslednjih desetak godina površine pod pšenicom variraju od 550-600 hiljada hektara, pod ječmom se seje 80-100, a ostalim strnim žitima (ovas, raž, tritikale, durum i spelta), još oko 50.000 hektara. Treba uzeti u obzir i setvu uljane repice od oko 25-30 i krmne biljke na oko 100.000 hiljada hektara, kaže naš poznati stručnjak za strna žita prof. dr Miroslav Malešević.\nSmatra da bi bilo logičnije da postoji prihvaćena strategija setve od strane državnih organa, ali se od nje, kaže, odustalo nakon sprovedene privatizacije.\n-Da postoji plan setve, mogao bi da se prognozira i očekivani bilans proizvodnje i bolje planira izvoz. Ovako, svaka setva, pa i žetva, za proizvođače donosi neizvesnost. Ulaganje u setvu jesenjih kultura, ne treba zaboraviti, najvažnija je investicija u poljoprivredi u Srbiji, kojom se značajno utiče na BDP i spoljnotrgovinski bilans, veli Malešević.\nGovoreći o stimulaciji proizvođača za setvu pšenice, Malešević tvrdi da našim ratarima nisu potrebne nikakve spektakulrne mere.\n-Dovoljno je da država kroz agrarni budžet odredi stimulans za gajenje visokokvalitetnih sorti. Isto tako, skladištari i silosi bi trebalo da preuzmu obavezu da se takva pšenica odvojeno skladišti i deklariše po kvalitetu. Na taj način, formirao bi se izvozni kontingent po željama kupaca iz inostranstva što bi proizvođačima, ali i državi, sigurno donelo veći devizni priliv, kaže Malešević.\n“Naduvani” bilansi i cene\nCena pšenice će, smatra prof. Malešević, kao što je već u dobrom delu EU, vrlo brzo početi da raste i kod nas.\n-Pandemija korona virusa “naduvala je” bilanse i gotovo je sigurno da EU neće izdržati rastuću tražnju. To bi trebalo da bude dodatna motivacija našim ratarima da seju pšenicu i očekuju dobru cenu, zaključuje Malešević.\nPrethodni tekstCene na berzama u periodu od 5. do 9. oktobra 2020. godine\nSledeći tekstObaveštenje o kupovini merkantilnog kukuruza rod 2020. godine


Republika / MATIĆEVO STOP MILIJARDERIMA\nMATIĆEVO STOP MILIJARDERIMA\nutorak, 12. 2. 2019.| 05:11\nPosle dva meseca od završetka grupne faze večeras se mečevima Mančester junajted - PSŽ (21.00, Arena sport 1) i Roma - Porto (21.00, Arena sport 2) nastavlja takmičenje u osmini finala Lige šampiona. Najboljih 16 klubova prošlo je čistilište i nastavilo da sanja "ušati pehar". Real je trostruki uzastopni prvak Evrope, a upravo će ovosezonsko finale biti održano u Madridu 1. juna, ali na stadionu gradskog rivala Atletika.\nLjupko Petrović (71), koji je doveo Crvenu zvezdu na krov Evrope 1991. godine, u razgovoru za Srpski telegraf otkriva očekivanja od večerašnjih mečeva, ali nam daje i prognozu ko bi mogao da bude novi vladar Starog kontinenta!\n- Činjenica da za PSŽ na Old Trafordu neće igrati Nejmar (27) i Edinson Kavani (31) i te kako će oslabiti napad prvaka Francuske. Nemanja Matić (30) igra odlično otkad je tim Mančester junajteda preuzeo Solskjer i iskreno verujem da će uspeti sa saigračima da zaustavi nalete "svetaca". Očekujem neizvestan meč i verujem da će odluka o učesniku četvrtfinala biti doneta u revanšu na Parku prinčeva. Kada je u pitanju duel u prestonici Italije, Roma je blagi favorit protiv Porta. Aleksandar Kolarov (33) bi mogao nekom bombom da reši meč - kaže savetnik u stručnom štabu CSKA iz Sofije.\nNIKO KAO RONALDO\nPetrović je ubeđen da je vladavini Reala posle tri godine došao kraj. Ipak, ne veruje u prognoze kladionica da će "kraljeve" iz Madrida na prestolu zameniti Mančester siti.\n- Juventus sa uvek motivisanim Kristijanom Ronaldom (34) deluje kao savršena takmičarska ekipa, koja ima granitnu odbranu. Zbog toga su crno-beli iz Torina favoriti za osvajanje Lige šampiona. Odmah iza njih je Mančester siti, prava mašina za davanje golova, sa značajno drugačijim pristupom fudbalu od Italijana. Ne vidim španske klubove u samoj završnici - istakao je Ljupko.\nMARSELO PRIJATELJ KAKVOG MOŽETE POŽELETI: Čuvao leđa Ronaldu\nMatić ima recept da Junajted ponovo bude ŠAMPION!\nIskustvo i znanje govore iz Bufona: Skup zvezda kojima fali ono o čemu Italijan priča\nFudbal FK Mančester junajted FK PSG FK Pari Sen Žermen Liga šampiona Liga šampiona u fudbalu Nemanja Matić\nOle Gunar uspeo da uveseli i večnog "mrguda"\nBENITEZ: Nepoštovanje izbacilo PSŽ\nPobedićemo u Parizu 4:2 BEZ MATIĆA I POGBE!\nSolskjer ne gubi nadu: Nećemo se oprostiti od LŠ bez žestoke borbe\nSelektor Nemačke Joakim Lev očigledno je podlegao pritisku i rešio da smiri strasti unutar...


Počele patrole ruske vojne policije u Manbidžu - Sputnjik Srbija\n07:36 23.10.2019 (osveženo 09:19 23.10.2019) Preuzmite kraći link\nPrema njegovim rečima, maršruta patrole vodi nekoliko kilometara od sela Kejrata na reci Sadžur, nedaleko od njenog ušća u Eufrat. Pre deset dana u ovom području je patrolirala američka vojska, koja je sa početkom turske operacije na severu Sirije povučena prema iračkoj granici.\nPoslednjih dana duž Sadžura je prošla linija razgraničenja između sirijske vojske i militanata proturskih grupa, koji su prišli Ankari tokom njene operacije u Siriji.\nRuski mediji prvi put posetili napuštenu američku bazu u Alepu (video)\n„Osim toga, patroliranje je sprovedeno i jugoistočno od Kejrate, u oblasti Kara-Kozaka. Sada su ovde takođe položaji sirijske vojske“, dodao je predstavnik vojne policije.\nSeoce Kara-Kozak se nalazi na levoj obali Eufrata, iza strateškog mosta kojim prolazi auto-put koji ide kroz provincije Alep, Raka i Hasaka na severu Sirije i skreće u Irak u pravcu Mosula.\nTurska od 9. oktobra vodi operaciju „Izvor mira“ u Siriji. Ankara je saopštila da su dejstva turske vojske usmerena protiv Radničke partije Kurdistana i terorističke organizacije DAEŠ. Američki predsednik Donald Tramp je 7. oktobra saopštio da su američke trupe počele da se povlače sa severoistoka Sirije.\nruska vojna policija, patrola, Sirija, Turska, turska operacija „Izvor mira“ u Siriji


Zbog sanacije gasovoda: U petak bez plina Novi Kozarci i potrošači dela novocrnjanske opštine · gradski.online\nZbog sanacije gasovoda: U petak bez plina Novi Kozarci i potrošači dela novocrnjanske opštine\nNOVI SAD- Zbog sanacije gasovoda RG 01-16/1, u petak će doći do kratkotrajnog poremećaja u isporuci prirodnog gasa, u periodu od 8 do 18 sati.\nKako se navodi u saopštenju Službe za odnose s javnošću i marketing JP “Srbijaga”, u ovom periodu gasa neće biti u Novim Kozarcima.\nU petak, bez plina će biti i potrošači dela novocrnjanske opštine. Konkretno, ovog energenta neće biti u Novoj Crnji, Srpskoj Crnji, Vojvodi Stepi i Aleksandrovu. Po završetku radova JP “Srbijagas” će otpočeti sa redovnom isporukom gasa:\n– Molimo potrošače u pomenutim naseljenim mestima da imaju razumevanja za navedene radove- stoji, pored ostalog, u saopštenju za javnost Službe za odnose s javnošću i marketing JP “Srbijagas”.\nPrethodnoPlivači “Velike Kikinde”: Narednog meseca u Kruševcu, brane titulu ekipnog prvaka Srbije\nSledećeKikinđani na poljoprivrednom sajmu: Otišli besplatno, još da se nekom posreći kao našem Lazaru


Jeziva scena odigrala se u četvrtak u poznatom španskom letovalištu kada su turisti primetili kako na trećem spratu hotela jedan muškarac drži drugog vezanog za ogradu. Muškarac, kako se ispostavilo kasnije, Srbin, imao je peškir umotan oko glave dok mu se sa vrata, niz telo slivala krv...\nGrupa Britanaca je posmatrala stravične scene u Kosti del Sol dok je jedan Srbin pretio da će ubiti drugog.\nDramatična operacija spasavanja usledila je nakon što su izbezumljeni turisti zvali policiju u pomoć zbog čoveka sa "presečenim grlom". Lokalna policija je brzo stigla na lice mesta, a napadač je tada i dalje u ruci držao "veliki kuhinjski nož" na grlu žrtve koja je bila vezana za ogradu.\nPar se dosetio da ključ od svoje sobe odmah da policajcima koji su brzo ušli u njihovu sobu i preko balkona počeli da pregovaraju sa naoružanim Srbinom, čiji identitet još nije otkriven.\n- Juče popodne, u luci Dukesa, intervenisali su lokalni policajci, izbegavajući tragičnu situaciju, spasivši život srpskom državljaninu, kome je sugrađanin pretio smrću. Žrtvu, zavezanih očiju i umrljanog krvlju, napadač je držao na jednom od balkona, ispred zaprepašćenih prolaznika - saopšteno je iz opštine Manilve.\nVeći horor srečen je tako što je jedna policajka sa balkona pokušala da umiri napadača, dok je njen partner za to vreme ušao u sobu u kojoj je bio napadač.\n- Službenici su odmah pokušali da smire napadača koji je preteći mahao nožem. Dok je jedna policajka pokušavala da ga ubedi (da baci oružje), njen partner je ušao u kuću i razoružao agresora - navodi se u saopštenju.\nPredsednik opštine Manilva Mario Himenes čestitao je policajcima na njihovoj "profesionalnosti i hrabrosti."\n- Ovo je bio izolovan akt koji je zahtevao snažan odgovor da bi se osigurala bezbednost stanovništva -rekao je Himenes.


Nove sadnice na javnim površinama u Zrenjaninu | Dunav Televizija\nNaslovna Vesti Društvo Nove sadnice na javnim površinama u Zrenjaninu\nZRENJANIN – U okviru “Zelene nedelje”, koja se u Vojvodini obeležava do 6. decembra zasadiće se 10 hiljada sadnica na zelenim površinama oko javnih ustanova i objekata širom pokrajine. Deo te akcije realizovan je i u Zrenjaninu.\nZelena nedelja je do sada najveća akcija ove vrste u AP Vojvodini, realizuje se uz podršku javnih preduzeća “Srbijašume” i “Vojvodinašume”, koja su donirala sadnice, koje će biti posađene na zelenim površinama oko javnih ustanova u celoj pokrajini.\n“Pre svega u onim institucijama gde je Autonomna Pokrajina osnivač, što je u slučaju grada Zrenjanina, Opšte bolnice Zrenjanin, Specijalističke bolnice za plućne bolesti, Gerontološkog centra, ali isto tako smo donirali odnosno ustupili jedinici lokalne samouprave 1.750 sadnica, među kojima su i ovakve sadnice koje sadimo na području grada Zrenjanina”, kaže Vladimir Galić, Pokrajinski sekretar za urbanizam i zaštitu životne sredine.\n“Javno preduzeće “Vojvodina šume” je prepoznalo značaj i inicijativu Pokrajinske Vlade, tj. Pokrajinskog sekretarijata za urbanizam i zaštitu životne sredine i doniralo je 4.100 sadnica, to će činiti i u buduće svim zainteresovanim grupama jer zaštita životne sredine nema alternative, šume nisu značajne nego su preduslov za opstanak čovečanstva”, ističe Roland Kokai, direktor JP “Vojvodina šume”.\nU parku kod Kulturnog centra Zrenjanina u Plankovoj bašti zasađene su nove sadnice breza. Tokom “Zelene nedelje” na teritoriji grada Zrenjanina biće zasađeno 1.750 sadnica breze, crnog bora, hrasta i topole.\n“Moram da dodam da je grada Zrenjanin pored ovih 1.750 sadnica kupio još 6.000 sadnica bagrema, na inicijativu pčelarskih udruženja i pčelara koji traže ta medonosna drva i zajedno sa njima ćemo ih posaditi ove jeseni i ove zime”, kaže Čedomir Janjić, gradonačelnik Zrenjanina.\nZelena nedelja u AP Vojvodini ustanovljena je na osnovu Deklaracije o zaštiti životne sredine, koju je, na predlog Pokrajinske vlade, usvojila Skupština Vojvodine, a trajaće do 6. decembra.\nPrethodni tekstUdovičić u poseti Kikindi i Novoj Crnji\nSledeći tekstNova Pazova dobija novi vodovod i kanalizaciju


INICIJATIVA ZA DONOŠENJE NOVOG ZAKONA O AGENCIJI ZA BORBU PROTIV KORUPCIJE\nAgencija za borbu protiv korupcije podnela je Ministarstvu pravde inicijativu za donošenje novog zakona o Agenciji.\nCilj inicijative Agencije je zaštita javnog interesa, smanjenje rizika od korupcije i promovisanje integriteta i odgovornosti organa javne vlasti i funkcionera, kao i primena univerzalno prihvaćenih međunarodnih standarda u oblasti sprečavanja korupcije.\nKako je navedeno, tokom primene važećeg zakona uočena je potreba da se veći broj odredaba pojasni i precizira i da se na drugačiji način urede određena bitna pitanja vezana, pre svega, za sukob interesa, kumulaciju javnih funkcija, prijavljivanje imovine i prihoda funkcionera i ovlašćenja Agencije.\nIz Agencije ističu da su razlozi za donošenje novog, kvalitativno drugačijeg zakona:\nuvođenje jasnijih i strožih pravila o odgovornosti funkcionera,poboljšanje efikasnosti rada Agencije i jačanje njene nezavisnosti.\nusklađivanje sa Nacionalnom strategijom za borbu protiv korupcije za period od 2013. do 2018. godine i Akcionim planom za sprovođenje te Strategije.\nU saopštenju je istaknuto i da predložena zakonska rešenja uzimaju u obzir i postojeće stanje, odnosno vode računa o tome da novi zakon bude primenljiv u sadašnjim uslovima.\nIz Agencije navode i da su pristupili izradi modela novog zakona imajući u vidu obim potrebnih izmena i dopuna, kao i da je model, sa detaljnim obrazloženjem, dostupan na sajtu Agencije - www.acas.rs.


Da li ćerka koja ceo život živi sa majkom a sad ima 62 godine ne radi, dijabetičar je, može da nasledi majčinu penziju u slučaju njene smrti? Šta je potrebno uraditi tad?\nPrema članu 27. Zakona o penzijskom i invalidskom osiguranju (“Sl. glasnik RS“, br. 34/2003, 64/2004-odluka USRS, 84/20004-dr.zakon, 85/2005, 101/2005-dr. zakon, 63/2006-odluka USRS, 5/2009, 107/2009, 101/2010, 93/2012, 62/2013 I 108/2013.) pravo na porodičnu penziju mogu ostvariti članovi porodice umrlog korisnika starosne ili invalidske penzije.\nČlan 31. predviđa da dete stiče pravo na porodičnu penziju i ona mu pripada dok traje nesposobnost za samostalan život i rad ukoliko je ta nesposobnost nastala posle uzrasta do koga se deci obezbeđuje pravo na porodičnu penziju (prema zakonu petnaest godina), a pre smrti korisnika prava, pod uslovom da ga je korisnik prava izdržavao do svoje smrti.\nPotrebno je da se Republičkom fondu za penzijsko i invalidsko osiguranje podnese zahtev za dobijanje porodične penzije kao i dokumentacija kojom se dokazuju činjenice koje predstavljaju uslove za dobijanje porodične penzije.\nTo je pre svega nesposobnost za rad koja je nastala pre smrti korisnika osiguranja koja u ovom slučaju može postojati zbog bolesti ili godina starosti lica koje zahteva dobijanje porodične penzije što se može dokazivati medicinskom dokumentacijom ili stručnim veštačenjem ako je to potrebno.Drugu činjenicu predstavlja okolnost da je lice koje zahteva porodičnu penziju izdržavano od strane korisnika prava do njegove smrti.


Sednica Skupštine Kosova, 3. februar\nPremijer Kosova Aljbin Kurti (Albin) izjavio je u sredu u Skupštini Kosova da je ubeđen da između predsednika Kosova i Srbije postoji sporazum i da se zbog toga traži ukidanje takse. Naglasio je da taksa neće biti ukinuta, bez uvođenja recipročnih mera Srbiji.\n„Ne radi se o ukidanju takse radi početka dijaloga, to je laž. Radi o ukidanju takse radi okončanja dijaloga sa jednim spremnim sporazumom. Između dva predsednika ubeđen sam da ima spremnog sporazuma, a ono što se traži jeste rušenje Vlade Kosova, da se ja kao premijer oborim, kako bi dobio moć onaj koji je u ime Kosova u tajnim pregovorima postigao sporazum koji će sada servirati ne kako bi počeo dijalog, već kako bi okončao bilo kakvu mogućnost za dijalog“, kazao je Kurti na vanrednoj sednici Skupštine Kosova.\nSednica se održava na zahtev opozicione Demokratske partije Kosova (DPK) a povodom, kako su rekli, dovođenja u opasnost odnose Kosova i SAD zbog "neozbiljnog pristupa premijera Kosova u vezi saveta i upustava američkih zvaničnika".\nAmerički zvaničnici pozivaju Kosovo da ukine takse od 100 odsto na proizvode iz Srbije i BiH, uvedene novembra 2018. godine. Zamišljene su u donedeavnoj Vladi Ramuša Haradinaja (Ramush Haradinaj), u kojoj je bila i Demokratska partija Kosova, kao odgovor na kampanju Srbije protiv prijema Kosva u međunarodne institucije.\nSenatori pozvali razmatranje američkog prisustva na Kosovu\nSednica je inicirana nakon što su američki senatori, republikanci Dejvid Perdue (David) i Rend Pol (Rand Paul) napisali na Tviteru da, ukoliko Kosovo ne ukine taksu, SAD trebaju razmotriti svoju vojnu prisutnost na Kosovu.\nIstu objavu je podelio i sin američkog predsednika, Donald Tramp Junior, navodeći da je vreme da se 650 američkih vojnika vrati kući.\nBivši komandant komande američke vojske za Evropu, general Ben Hodžes (Hodges) usprotivio se mogućnosti povlačenja američkih trupa sa Kosova. On je na Tviteru napisao da bi "to bila greška, s obzirom da je KFOR jedino sidro stabilnosti u regionu".\nVeselji o zahtevima DPK\nDPK insistira da Vlada Kosova reaguje u skladu sa zahtevima SAD i ukine taksu.\n„Cilj ove sednice je da nam kažete koji je vaš cilj sa takvim pristupom? Da li možete da garantujete građanima Kosova njihovu fizičku bezbednost i odbranu suvereniteta i teritorijalnog integritata na celom prostoru Kosova?“, upitao je Kurtija lider te stranke i bivši predsednik Skupštine Kosova Kadri Veselji (Kadri Vesli).\n„Kakvu garanciju imaju albanski građani na severu Kosova? Da li možete da garantujete da zbog vaše aktuelne politike američke snage neće napustiti Kosovo? Ko su vaši novi saveznici ako oni odu? Koja je alternativa vaše političke naspram strateškog partnerstva sa SAD-om?“, dodao je Veslji.\nDSK podržava Rezoluciju, traži ukidanje taksi\nKurtijevom stavu se protivi i njegov koalicioni partner, Demokratski savez Kosova (DSK), koji zahteva ukidanje takse, odnosno, ispunjavanje zahteva SAD-a.\n“Svi smo svedoci da je predsednik Tramp doneo novu energiju, ne samo u stvaranju politike u Vašingtonu, već i svuda u svetu. Ovaj američki predsednik, naš glavni politički i vojni saveznik, traži da uklonimo taksu jer ne može da posreduje u sporazumu između Kosova i Srbije sa ovom taksom na snazi”, kazao je Arben Gaši (Gashi) iz DSK-a.\nMeđutim i pored takve pozicije DSK-a, pokret Samoopredeljenje i DSK su na sednici koju je sazvao DPK izneli predlog rezolucije, koja na kraju nije stavljena na glasanje zbog nedostatka kvoruma. Za rezoluciju će se glasati na narednoj sednici.\nU njoj stoji da je Kosovo posvećeno političkim razgovorima sa Srbijom a koji će rezultirati recipročnim priznanjem, da su državni suverenitet, teritorijalni integritet neugrozivi, i da samo Vlada Kosova, na osnovu odluke Ustavnog suda, ima mandat da vodi te pregovore sa Srbijom.\nKrasnići: Najniža tačka odnosa Kosova sa SAD-om\n"Zabrinutosti su velike, ne samo za političku scenu, već i za građane Kosova", izjavio je pred početak sednice Skupštine, a nakon što je održan sastanak Predsedništva Parlamenta, Memlji Krasnići (Memli Krasniqi) iz DPK.\nOn je kao razlog za vanrednu sednicu naveo to što su odnosi Kosova i SAD na "najnižoj tački".\n"Svakodnevno imamo izjave, ne samo o suspenziji sredstava za Kosovo, sada je već suspendovano 200 miliona ekonomske pomoći za Kosovo, već i o onom što je još opasnije - moguće povlačenje američkih trupa. Skupština Kosova ima za obavezu da se sastane i diskutuje o tom pitanju jer ovo označava najnižu tačku odnosa Kosova sa SAD-om od kad postoji naša država, pa i pre toga", kazao je Krasnići.\nTreba podsetiti i da je premijer Kurti pre početka sednice, a nakon posete Udruženju političkih zatvorenika, izjavio da ne dovodi u pitanje saradnju sa SAD.\n„Ja želim da sarađujem sa SAD i mislim da su oni naš nezamenljiv saveznik i partner. Nema NATO-a bez SAD, a bez NATO-a nema sigurnosti ni u Evropi, a kamoli na Balkanu“, kazao je Kurti.\nTakođe, Kurti je izjavio da ne misli da američki KFOR treba da se povuče sa Kosova:\n"Video smo nešto kao želju sina američkog predsednika ali to nema veze sa taksom od 100 odsto. Ukoliko ta želja postane i odluka predsednika Trampa, to ponovo nema veze sa taksom od 100 odsto već se radi o redukciji snaga koju su SAD poduzele i u Afganistanu i u Siriji", kazao je Kurti u utorak u Podujevu, dodajući da veruje da SAD trebaju 'u svim oblicima nastaviti da budu na Kosovu'.\nOn je naveo i da će se odluka o postepenom ukidanju takse doneti na sednici Vlade, onda kada se o tom pitanju postigne konsenzus sa koalicionim partnerom Demokratskim savezom Kosova (DSK). Istakao je da bi bilo pogrešno da nema ni takse ni reciprociteta.\nKurti ponovo odbio Tačijev poziv na sastanak\nPodsetimo, predsednik Kosova Hašim Tači pozvao je 11. marta Kurtija da ne kasni sa donošenjem odluke "kako Kosovo ne bi otišlo u pogrešnom istorijskom pravcu".\nTači zahteva od Kurtija da deluje u skladu sa zahtevima Sjedinjenih Država, koje traže ukidanje takse od 100 odsto na robu iz Srbije i Bosne i Hercegovine kako bi se omogućio nastavak procesa dijaloga.\nKako je Tači izjavio na vanrednoj konferenciji za novinare, Kurti je odbio još jedan njegov poziv na sastanak.\n"Mislim da bi bilo u interesu da svi posvetimo energiju na jedinstvo i približavanju koraka koji trebaju da se poduzmu. Kosovo nije imovina jednog pojedinca, jedne grupe, ni društvena ni politička", kazao je Tači.\nTači pozvao Kurtija: Ne kasniti sa donošenjem 'prave odluke za Kosovo'\nIz Ureda premijera Kosova rekli su za Radio Slobodna Evropa (RSE) da Kurti može da se sastane sa Tačijem 13. marta a da u sredu nije imao vremena zbog ranije planiranih obaveza.\nTači je na konferenciji za novinare kazao da su Sjedinjene Države jedina adresa koja je bila uz Kosovo u teškim vremenima.\n"Strateško partnerstvo Kosova sa Sjedinjenim Državama ne može se dovesti u pitanje ni po koju cenu", kazao je Tači, dodajući da su lideri na Kosovu zamenljivi, ali ne i odnosi sa SAD-om.\n"Lakše će svaki lider Kosova otići kući ili prevremeno penzionisati nego što će američke trupe otići sa Kosova", dodao je Tači.


Crna Gora otvorila poslednje poglavlje sa EU | Happy BSC portal\nCrna Gora otvorila poslednje poglavlje sa EU\nCrna Gora otvorila je danas na Međuvladinoj konferenciji u Briselu osmo, poslednje poglavlje u pregovorima sa Evropskom unijom.\nPoglavlje osam koje je danas otvoreno obuhvata zaštitu konkurencije i državnu pomoć, a pregovori u tom poglavlju imaju za cilj efikasno sprovođenje politike zaštite konkurencije, što doprinosi unapređenju ekonomije, razvoju i rastu broja privrednih društava, unapređenju ulaganja u istraživanje i razvoj novih proizvoda, privlačenju novih investicija, povećanju proizvodnje i izvoza.\nU ime Crne Gore na konferenciji je učestvovao šef Misije Crne Gore pri EU ambasador Bojan Šarkić, a u ime EU Irena Andraši, stalna predstavnica Hrvatske pri EU, i Kristijan Danijelson, generalni direktor za evropsku susedsku politiku i pregovore o pristupanju.\nCrna Gora je pregovore o članstvu u EU otvorila pre osam godina i do sada je otvorila sva poglavlja, a privremeno zatvorila pregovaračka poglavlja 25 - nauka i istraživanje, 26 - Obrazovanje i kultura i 30 - spoljni odnosi.\nBILO JE 300 SPARTANACA, a ovo je 200 PRAVIH CRNOGORACA koji su Milu rekli NE!


[BSF] Crnadak: Različiti, ali zajedno na evropskom putu - European Western Balkans\nBEOGRAD – Vreme je da ostavimo po strani svakodnevnu politiku i da se fokusiramo na bitne stvari, izjavio je danas ministar spoljnih poslova BIH Igor Crnadak i dodao da je ta zemlja na ključnom putu evropskih integracija.\n“Svi smo u drugim fazama, svi smo vreoma različiti, imamo šest učesnika, jedan od njih je Kosovo, imamo dve zemlje koje nisu priznale Kosovo, neke koje su dugo kandidati. Različiti smo, ali zajedno smo na evropskom putu”, rekao je Crnadak.\nOn je istakao da im Berlinski proceš pomaže da bolje komuniciraju sa javnošću, međutim, naveo je i da nije lako imati potimizam u BIH 22 godine nakon rata, jer su svi očekivali više, između ostalog, bolje ekonoske prilike.\n“Poboljšali smo ekonomiju, bezbednost i infrastrukturu. Mi smo bili tu i pre ovog procesa, ali nismo imali takvu saradnju”, primetio je Crndak i dodao da svi vide koristi od zajedničkih susreta, te da to treba preneti na svakodnevni život i obične ljude.\nCrnadak je komentarisao i najavu Žan Kloda Junkera o izradi strategije da Srbija i Crna Gora uđu u EU 2025. godine rekavši da je bitno da postoje predviđanja o procesu evropskih integracija i ponovio da je BIH na ključnom putu evropskih integarcija.\nDačić: Berlinski proces je za nas veoma važan\nDobro je da tema proširenja bude u fokusu, to je korisna inicijativa, koja pokazuje želju da se velike zemlje bave bar jednom godišnje proširenjem EU u nasem regionu, rekao je anas potoredsednik vlade i šef srpske diplomatije Ivica Dačić na Beogradskom bezbednosnosm forumu.\nU okviru teme glavnog panela danas, a koja se odnsoi na Berlinski proces i domenet, Dačić je između ostalog govorio o velikoj inicijativi za put Niš – Priština – Tirana, koji je on ,akako je rekao, kandidaovao još na prvom sastanku ministara spoljnih poslova balkanske šestorke. “No, bez obzira na to sto će svako da meri neke projekte i koliko su realizovani, mislim da je sama ideja korisna i pozivitna za naš region i zahvlalni smo svima koji su pokrenuli Berlinski proces”, poručio je Dačić, koji je najavio da će naredne godine domaćin glavne konferencije biti London.\n“Za razliku od Tuske”, poručio je šaljivo.\nBeogradski bezebednosni forumBerlinski procesBosna i HercegovinaEUIgor CrnadakIvica DačićSrbija


Danas ističe rok za prijave za članstvo u novosadskom Naučno-tehnološkom parku - Novi Sad\nDanas ističe rok za prijave za članstvo u novosadskom Naučno-tehnološkom parku\n08:10:00 18.10.2021, Komentara: 0\nNovi Sad – Danas ističe rok za prijavu za članstvo u Naučno-tehnološkom parku Novi Sad, a pravo učešća na javni poziv imaju registrovani privredni subjekti i startap kompanije sa registrovanim delatnostima u oblasti razvoja novih inovativnih proizvoda.\nIz Naučno-tehnološkog parka su uputili poziv svim potencijalnim preduzetnicima koji imaju ideje za razvoj novih proizvoda, usluga i tehnologija potrebnih tržištu da pošalju prijave i omoguće najkvalitetnije uslove za razvoj i imlementaciju svojih proizvoda.\nZgrada NTP je pametna zgrada koja će imati implementiran Building Menagement Systems koji ne samo da kontroliše svu tehniku i elektroniku unutar objekta, već i vodi računa o rasveti, grejanju, hlađenju, ventilaciji, nadzoru, kao i protivpožarnim sistemima.\nSvojim radom Naučno-tehnološki park će razviti programe i usluge prilagođene potrebama kompanija u različitim fazama razvoja, kroz nove inicijative koje podstiču sinergiju tehnologije i biznisa.\nDetalje konkursa i prijavu možete pronaći na sajtu Naučno-tehnološkog parka Novi Sad ili OVDE


"Zbog novog nosača aviona, neprijatelji SAD će se tresti od straha"\nNosač aviona "Džerald R.Ford" na probnom ukrcavanju u Norfloku u Virdžiniji\nPredsednik Donald Tramp prisustvovao je svečanoj predaji američkog ratnog broda “Džerald R. Ford”, vrednog 13 milijardi dolara, američkoj mornarici u Norfloku u Virdžiniji. Tramp je poručio da ovaj brod šalje 100 000 poruka svetu i da će se američki neprijatelji tresti od straha.\nReč je o prvom nosaču aviona nove generacije koji može da nosi i nuklearno oružje. Izgradnja ovog broda počela je 2009. i trebalo je da bude završena do 2015 – što bi koštalo 10. 5 milijardi dolara. Dvogodišnje odlaganje koštalo je još 3 milijarde dolara. Američka mornarica saopštava da će izgradnja još tri ratna broja u klasi "Forda" koštati 43 milijarde dolara.\nPredsednik Tramp je na svečanosti kritikovao prošlu administraciju što nije dovoljno ulagala u vojsku, i pozvao Kongres da, kako je rekao, radi svoj posao i obezbedi stabilne i predvidive izvore finansiranja za američku vojsku.


Zajednicu koce i lokalni izbori\nizvor: evn foto: vn 20.09.2017\nPočetak formiranja ZSO i dalje neizvestan. Čeka se dekret o osnivanju asocijacije\nKampanja za lokalne izbore na Kosmetu 22. oktobra, gotovo izvesno ostaviće po strani formiranje Zajednice srpskih opština bar još mesec dana, a i kada se oni okončaju, pitanje je da u kom roku će albanske partije na KiM biti spremne da ispoštuju briselske dogovore. Jer, programom koji je usvojila početkom ove nedelje, prištinska vlada je sebi dala širok manevarski prostor, u kom Asocijacija opština sa srpskom većinom treba da bude osnovana u periodu 2017-2021. godine.\nPolitički predstavnici Srba u Pokrajini očekuju da se ZSO formira onako kako su to dve strane dogovorile u Briselu i da ima nadzor nad ekonomskim razvojem, zdravstvenom i socijalnom zaštitom, obrazovanjem, kao i prostornim planiranjem. Albanske stranke na KiM, međutim, protive se tome da Zajednica dobije izvršna ovlašćenja.\nPrvi potez, svakako, mora da bude dekret Vlade u Prištini kojim se potvrđuje osnivanje ZSO, posle čega bi usledilo usaglašavanje i usvajanje Statuta Zajednice.\nPoslanik Srpske liste Igor Simić kaže, za "Novosti", da je formiranje ZSO "kruna celokupnog političkog delovanja svih članova ove partije i to na način kako je pregovarački tim iz Beograda dogovorio u Briselu":\n- Drago nam je da se po ovom pitanju sve više čuju i pozitivni signali od strane međunarodne zajednice, pre svega Evropske unije.\nAnalitičar Dušan Janjić, ne isključuje ni "igru ucenjivanja" oko ZSO:\n- Ukoliko se bude išlo na usvajanje posebnog zakona, tu će biti prostora za pokušaje trgovine sa srpskim poslanicima oko formiranja vojske Kosova. A, kako je Srpskoj listi pripao resor lokalne samopurave, na tom ministru biće da "gura" ovo pitanje tako da se ono reši samo dekretom Vlade.\nROK ODAVNO ISTEKAO\nSporazum o principima za uspostavljanje ZSO potpisan je u Briselu avgusta 2015. godine, čime se Priština obavezala da usvoji dekret o osnivanju Zajednice i da ga prosledi Ustavnom sudu na potvrdu, čime bi ZSO ušla u kosovski pravni sistem. Rok za usaglašavanje teksta statuta bio je 25. decembar 2015. godine.


Oktobar 27, 2021 17:47\nSpecijalni američki diplomatski izaslanik za LGBTQ prava, Džesika Stern, nazvala je taj potez istorijskim i slavljeničkim, rekavši da oni usklađuju vladina dokumenta sa "realnošću" u kojoj postoji širi spektar ljudskih polnih karakteristika nego što je to prikazano u prethodnim dvema oznakama, prenosi Njuz nejšn.\n"Kada osoba dobije lična dokumenta koja odražavaju njen pravi identitet, ona živi sa većim dostojanstvom i poštovanjem", rekao je Sternova.\nKome je pasoš izdat, nije saopšteno.\nStejt department je u junu objavio da se ide ka dodavanju trećeg rodne oznake, ali je rekao da će za to trebati vremena jer su potrebna opsežna ažuriranja kompjuterskih sistema.\nZvaničnik odeljenja rekao je da aplikaciju za pasoš i ažuriranje sistema sa opcijom oznake "iks" tek treba da odobri Kancelarija za upravljanje i budžet, koja odobrava sve vladine obrasce, pre nego što budu izdati.\nSjedinjene Države se pridružuju nekolicini zemalja, uključujući Australiju, Novi Zeland, Nepal i Kanadu, koje dozvoljavaju svojim građanima da navedu pol koji nije muški ili ženski u svojim pasošima.


Svi radnici Zastava elektra za dobrovoljni odlazak — Викиновости\nSvi radnici Zastava elektra za dobrovoljni odlazak\nRAČA, 14. aprila 2010. godine (Beta) - Svi radnici u preduzeću Zastava elektro, koje je kupila južnokorejska kompanija Jura, izjasnili su se za dobrovljni odlazak uz socijalni program, rečeno je u sredu agenciji Beta u sindikatu te fabrike.\nPredsednik samostalnog sindikata firme Zastava elektro iz Rače Slobodan Gajić je rekao da se svih 284 zaposlenih opredelilo za socijalni program, zbog nesigurnosti i lošeg iskustva koje su imali sa prethodnim vlasnicima fabrike.\n"Radnici se boje da ponovo ne ostanu bez radnog mesta, pa su izabrali socijalni program", rekao je on. Gajić je rekao da će se sa novim poslodavcem sklapati ugovori o radu na određeno vreme, što je, kako je istakao, dodatno uticalo da se stari radnici opredele za "sigurnost" i socijalni program.\nRadnici kompanije Zastava elektro u proseku imaju po 25 godina radnog staža i oni bi koristili opciju socijalnog programa po kojoj dobijaju 300 evra po godini radnog staža.\n„Svi radnici Zastava elektra za dobrovoljni odlazak” Новинска агенција Бета, 14. април 2010. (српски)\nПреузето из „https://sr.wikinews.org/w/index.php?title=Svi_radnici_Zastava_elektra_za_dobrovoljni_odlazak&oldid=1629760”\nОва страница је последњи пут уређена на датум 3. мај 2010. у 18:00 ч.


Mogerini: Vrijeme za istočnu Ukrajinu ističe - Televizija K3\nMogerini: Vrijeme za istočnu Ukrajinu ističe\nVisoka predstavnica Evropske unije Federika Mogerini izjavila je danas da eskalacija nasilja u istočnom delu Ukrajine preti da izmakne kontrole i pozvala sve zainteresovane strane, a pogotovo Rusiju, da se pridržavaju obaveza i sjednu za pregovarački sto.\n“Vrijeme ističe”, upozorila je Mogerini u saopštenju za medije i podsetila na jučerašnju tragediju u Donjecku, kada je osam civila poginulo u minobacačkom napadu za koji se ukrajinska vojska i proruske snage međusobno optužuju.\n“Oni koji su odgovorni za eskalaciju sukoba sada moraju da dokažu da su spremni za političko resenje i prekinu spiralu nasilja, što uključuje i povlačenje teškog naoruzanja i prekid vatre koji su dogovoreni u Minsku”, poručila je ona.\nMogerini je pozvala Rusiju da preuzme odgovornost uz reči da “javne izjave koje izvrću stvarnu situaciju na terenu i podstiču na mržnju i novo nasilje ne vode neophodnom smirivanju situacije”.\n“Jučerašnje javno sprovođenje ratnih zarobljenika kroz Donjeck predstavlja jasno kršenje međunarodnog humanitarnog prava”, upozorila je visoka predstavnica.\nOna je istakla da EU podržava sve napore da se nađe političko rešenje, što uključuje nedavni sastanak šefova dilomatija Nemačke, Francuske Rusije i Ukrajine u Berlinu i predstojeći susret Trilateralne kontakt grupe o sprovođenju sporazuma iz Minska.


NAPRED VOŠA - Obaveštenje o tehničkim radovima\nVi ste ovde: Početna Obaveštenja Obaveštenje o tehničkim radovima\nObjavljeno petak, 25 mart 2011\nTokom narednog jutra moguć otežan pristup sajtuNapred Voša, usled tehničkih radova na serveru. Zastoj moguć u intervalu od 5 - 13h.\nObaveštavamo korisnike sajta Napred Voša da će se tokom sutrašnjeg prepodneva vršiti neophodni tehnički radovi na prebacivanju na pouzdaniji, bezbedniji i stabilniji deo servera, koji je dizajniran kako bi se podigao stepen kvaliteta serverskih usluga. Nove pogodnosti su rezultat kontinuiranog truda serverskih tehničara, koji će uložiti dodatne napore kako bi moguć prekid u komunikacionim vezama trajao što kraće.\nPomenuti radovi će se izvršiti tokom sutrašnjeg prepodneva u terminu od 5 - 13h i tokom tog perioda moguć je otežan pristip sajtu. Očekivano vreme za prebacivanje na novi deo servera je između jednog i tri sata, usled kojih može doći do potpunog prekida na vezama.\nNadamo se da će korisnici sajta imati strpljenja i da će uvažiti navedene razloge oko mogućih prekida u komunikacionim vezama.


Radović pozvao građane Srbije i BiH da ljetuju u Crnoj Gori i Budvi | Banjaluka.net\nPredsjednik Skupštine opštine Budva Krsto Radović pozvao je građane Srbije i BiH da letuju u Crnoj Gori i Budvi i poručio im da su dobrodošli i rado viđeni gosti, te da se ne obaziru na, kako je ocijenio, nepromišljene izjave crnogorskog premijera Duška Markovića.\n“Građani Srbije i BiH koji godinama ljetuju u Crnoj Gori znaju da su na našem primorju, kao, uostalom, i u cijeloj državi, izuzetno dobrodošli i rado viđeni gosti. Oni su u Crnoj Gori i više od turista, jer su to i naši rođaci, prijatelji, komšije”, naveo je Radović.\n“Kako licemerno, nakon odluke da se ne otvore granice i sa Srbijom i BiH, danas zvuči sladunjava sintagma koju je premijer Marković, koliko juče, koristio o Crnoj Gori kao `korona fri` destinaciji. Ovakvom odlukom, Crna Gora postaje, možda, `djelimično fri destinacija`, ali, sigurno, ne i `sasvim fri destinacija`…Dragi građani Srbije i BiH ne dozvolite da nas svađaju i sjetite se da ovo nije država ni Đukanovića, ni Markovića, ni Marovića niti DPS-a, već časnih i poštenih ljudi”, poručio je Radović.\nMinistar spoljnih poslova Srbije Ivica Dačić poručio je da će ova odluka o neotvaranju granice za građane Srbije imati direktne posljedice i štetu po građane Crne Gore.


NOVI KORISNIK PROGRAMA 'EKO DINAR'\nIzvor: Lokalne novine | Obrenovac, 01.03.2020.\nDžudo i sambo klub ”Obrenovac” je od januara 2020. godine postao deo programa ”Eko dinar”. Klub je osnovan novembra 2018. godine, a trenutno ima 50 članova i deo je Super lige Srbije.\nMiloš Stanković, predsednik Komisije za sport opštine Obrenovac čestitao je klubu priključenje jedinstvenom programu i podsetio je na mogućnosti koje pruža program ”Eko dinar”. Prema rečima Stankovića, opština Obrenovac kroz pomenuti program insistira na uspostavljanju adekvatnih uslova za bavljenje sportom, međutim osnovni cilj realizacije programa ”Eko dinar” je pre svega sklanjanje dece sa ulice i animiranje populacije mladih da aktivno i kvalitetno provode slobodno vreme.\nTreneri i mladi sportisti ubuduće biće fokusirani samo na osvajanje novih medalja, budući da će se, kako on kaže, podrška opštine Obrenovac odnositi na pomoć u funkcionisanju klubova koji su deo programa ”Eko dinar”.\nBranko Živković, predsednik Džudo i sambo kluba ”Obrenovac” istakao je da će ulazak kluba u program ”Eko dinar” znatno olakšati organizaciju takmičenja i sličnih aktivnosti, budući da je u proteklom periodu veliki problem predstavljalo prikupljanje sredstava potrebnih za odlazak na takmičenja. On je tom prilikom rekao da su se pojavili novi članovi od kada je klub postao deo programa ”Eko dinar”.\nOn je dodao da će takmičenje kluba u super ligi Srbije omogućiti odvajanje sredstava za potrebe seniora, za njihove premije, pripreme i kampove koji su, prema njegovim rečima, od izuzetnog značaja za edukaciju takmičara, budući da veliki broj stručnjaka boravi u džudo kampovima.\nŽivković je iskoristio priliku da se zahvali na saradnji predsedniku Komisije za sport opštine Obrenovac, GO Obrenovac i Javnom preduzeću ”Elektroprivreda Srbije” koje kako on kaže pruža podršku kada su u pitanju seniorska takmičenja.\nOn je obećao da će se klub u budućnosti naći u prvih pet klubova u Super ligi Srbije, kao i da će, u saradnji sa Komisijom za sport, u narednom periodu biti organizovane radionice.


Zvezda u Areni čeka Žalgiris, poznate cene ulaznica (FOTO) - Vesti iz Sporta\n9 оktоbrа, 2021\nKošarkaši Crvene zvezde vraćaju se u Arenu posle tačno 19 meseci.\nToliko je prošlo od kada su crveno beli odigrali poslednju takmičarsku utakmicu u Štark areni.\nNakon pobede nad Makabijem tada, uz proslavljanje 75. rođendana, i sada posle velikog trijumfa u Tel Avivu, Crvena zvezda ponovo igra svoju evroligašku utakmicu u Areni.\nPrvi meč u novoj sezoni Evrolige crveno beli kod kuće igraju protiv Žalgirisa u sredu od 19 časova.\n– Crveno-beli su najavili da su spremni i za velike utakmice i pobede, a da one dođu potrebno je da uz sebe imaju svog šestog igrača koji se nalazi na tribinama i koji iz godine u godinu, iz sezone u sezonu pomaže timu na parketu da dolazi do velikih pobeda u Evroligi – navodi se na sajtu kluba.\nZvezda počinje prodaju pojedinačnih ulaznica za premijeru protiv Žalgirisa u ponedeljak od 10 časova i to po sledećim cenama:\nProdaja karata će se obavljati na svim prodajnim mestima TICKET VISION, u celoj Srbiji i online (pruzimanje karata biće omogućeno na blagajni Štark Arene na dan utakmice), a svi zainteresovani biće u mogućnosti da kupe i dnevne karte i u Štark Areni na dan utakmice.


Jaško Međedović, vlasnik Barbose, demantovao Srpski telegraf - Kazaljka\nNaslovna/Društvo/Jaško Međedović, vlasnik Barbose, demantovao Srpski telegraf\nJaško Međedović, vlasnik Barbose, demantovao Srpski telegraf\n“Shodno članu 83 stavu 1, zakona o javnom informisanju i medijima, tražim od odgovornog urednika nezavisnih novina Srpski telegraf hitno obijavljivanje sledećeg odgovora-demanta srpskog telegrafa (iz brojeva 1.067 i 1.068) kao i internet portala Republika.\nŽelim da demantujem sve navode počev od samog prisustva na rođendanu jer u to vreme nisam boravio u Srbiji (pa tako ni nisam ni prisustvovao istom), preko navodnog svrstavanja u krimimalne klanove i navode da sam umešan u bilo kakve kriminalne radnje.\nNikada do sada nisam osuđivan a ni optuzivan po bilo kom osnovu pa ni za kriminalne aktivnosti.\nNisam član niti finansijer ni jedne političke partije. Vaš naručen i instruirani tekst mene etiketira,narušava moj ugled ,ugled moje porodice i firme koju predstavljam i na kraju ugrožava moju bezbednost.\nUkoliko budem imao bilo kakav problem po pitanju iste smatraću ovaj list direktno odgovornim zbog plasiranja lažnih informacija i dovodjenja u vezu sa kriminalnim aktivnostima bez ikakvog osnova. Svoj posao radim časno i pošteno u okviru porodice a o meni,mojim poslovnim i privatnim aktivnostima mogu svedočiti ljudi koji me poznaju.\nU slučaju da moj demanti ne bude obijavljen na istom mestu gde se i obijavljuje članak koji je tema demanta, biću prinudjen da pravdu potražim kod nadležnih institucija”.\nIz Lađevaca u široki svijet: Uskoro otvaranje aerodroma Morava


Do radnih mesta - ulaganjima - Nadlanu.com\nDo radnih mesta - ulaganjima\nOstvarivanje dugoročnih ciljeva Nacionalne strategije zapošljavanja i Nacionalnog akcionog plana zapošljavanja nemoguće je bez ispunjavanja neophodnih ekonomskih i političkih uslova u zemlji, istakao je Slobodan Lalović, ministar rada, zapošljavanja i socijalne politike na međunarodnoj konferenciji o zapošljavanju, koja je juče održana u Centru „Sava“. Da bi se stopa nezaposlenosti, koja sada iznosi oko 21,8 odsto smanjila na 10,5 odsto do 2010. godine potrebno je oko 3,5 milijarde evra direktnih stranih investicija.\nKljučni politički uslov je hapšenje Mladića i saradnja s Hagom. Za realizaciju planova, neohodna je izmena regulative i što pre menjanje Zakona o zapošljavanju, koji treba da otvori novi prostor za podmlađivanje zaposlenih u privredi Srbije, jer je prosek starosti oko 50 godina. Takođe je bitno da se poveća stručnost radne snage, u čemu glavnu ulogu treba da ima reformisani obrazovni sistem, jer prema sadašnjem stanju na tržištu rada čak 36 odsto je nekvalifikovanih radnika, dodao je ministar rada. Naredne dve godine biće veoma teške sa stanovišta položaja tržišta rada jer će mnoge firme morati da idu u stečaj i likvidaciju, pa se postavlja imperativan zadatak i ostalih ministarstava − privrede, finansija i obrazovanja, da se uključe u rešavanje ovog najkrupnijeg tranzicijskog problema, naveo je Lalović.\nOn je podsetio da je sve više sredstava izdvojeno za aktivne mere zapošljavanja koje su obuhvatile dva puta više osoba ove godine. To, između ostalog, ukazuje da se i otpremnine otpuštenima sve više koriste za samozapošljavanje, za razliku od nekadašnje prakse da se 96 odsto ovih naknada lako trošilo a nakon toga bi se korisnici opet našli na birou rada kao socijalni slučajevi. Direktor Evropske agencije za rekonstrukciju, Danijel Ðulgaris, podržao je aktivne mere smanjenja nezaposlenosti i naveo da je oko jedan milion evra EU namenski izdvojila za programe oporavka u tri najkritičnija regiona − Beogradu, Boru i Pirotu, što je deo sveobuhvatnije pomoći od 7,2 milijardi evra usmerene na tehničku podršku, fond bespovratne pomoći i tehničko−tehnološki razvoj.\nPo rečima predsednika Unije poslodavaca Srbije, Rate Ninkovića, neophodno je da se što pre donese paket poreskih zakona o rasterećenju privrede i da se siva ekonomija svede u normalne granice od pet odsto. To znači da bi se mogla očekivati legalizacija čak oko 300 hiljada sada zaposlenih na crno. Ninković sugeriše da se donese i Zakon o zanatstvu, te oformi poseban Fond za start-ap kredite jer je poslednja linija iscrpljena u maju sa veoma ograničenim novačnim pozajmicama.\nPredsednik ujedinjenih granskih sindikata „Nezavisnost“ Branislav Čanak sugerisao je da se i ovde kao i u Španiji, u siromašnim favelama, osnuju klubovi za nezaposlene koje finansira država, čime se značajno smanjuje podložnost kriminalu. Generalna poruka konferencije trebala bi da bude − Pojedi slona malim zalogajima, istakao je Vilijam Luis, vođa tima programa regionalnog društvenog ekonomskog razvoja EAR, koji je istakao da je 5,2 miliona evra usmereno na 58 pilot projekata. Jedan od primera je zapošljavanje 50 žena u Kragujevcu za negu 150 starijih. Predstavnici Čačka, Bora, Niša, Pirota izneli su probleme nezaposlenosti u svojim krajevima, sa naglaskom na rasprostranjenost rada na crno i neažurnost inspekcija, odnosno poslodavaca koje čekaju poreske olakšice. (“Pregled”)


Epson obnavlja ugovor o globalnom sponzorstvu kluba Mančester Junajted\nEpson obnavlja ugovor o globalnom sponzorstvu kluba Mančester Junajted – Personal magazin\nSvetski lider u proizvodnji uređaja za prikaz slike, kompanija Epson, produžila je ugovor sa fudbalskim klubom Mančester Junajted za naredne tri godine, kao zvanični snabdevač kluba kancelariskom opremom. Zbog prednosti…\nSvetski lider u proizvodnji uređaja za prikaz slike, kompanija Epson, produžila je ugovor sa fudbalskim klubom Mančester Junajted za naredne tri godine, kao zvanični snabdevač kluba kancelariskom opremom. Zbog prednosti koje je donela povećana interakcija i angažman od strane korisnika, kao i podizanje svesti o brendu širom sveta, kompanija Epson ovaj odnos vidi kao ključnu inicijativu za unapređenje globalne vidljivosti i razvoja poslovanja.\nObnovljeno sponzorstvo trajaće to kraja sezone 2014/15 te će Epson i dalje zadržati pravo na reklamiranje na stadionu i uživati u gostoljubivosti kluba, dok za će za Mančester Junajted obezbeđivati osnovnu kancelarijsku opremu i kao i opremu za vanjsko štampanje i prikaz slike. Kompanija Epson je ponosna na sinergiju između ove dve istorijske organizacije kao i na nastavak partnersva koje predstavlja odraz zajedičke posvećensoti performansama i inovaciji.\nDirektor za globalnu komunikaciju u kompaniji Epson, Ian Kameron, izjavio je: “Veoma nam je drago smo što smo obnovili ovaj dogovor. Ovo je jedno uzbudljivo partnerstvo i mi ga vidimo kao mogućnost da ojačamo veze sa našim korisnicima širom sveta, posebno kada su u pitanju tržišta u razvoju.”\nPored prava koja ima po ugovoru kao što je reklamiranje na stadionu Old Traford, Epson će nastaviti da obezbeđuje nagrađena kancelarisjka rešenja za Mančester Junajted. MUTV je iskusio prednosti modernih Epsonovih projektora ultra-kratkog dometa koji omogućavaju da se projektovane slike stadiona koriste kao pozadina za studijske snimke, umesto rasvetljavanja čitavog stadiona za potrebe snimanja. Projektovane ilustracije u vežbaonici za igrače čine treninge interaktivnijim, dok Epsonovi štampači štampaju sve dnevne informacije o mečevima, uključujući i planove igre, a foto štampači se koriste za štampanje zvaničnih fotografija.\nKomercijalni direktor kluba Mančester Junajted, Ričard Arnold, komentariše: “Veoma nam je drago što nastavljamo vezu sa Epsonom i što ćemo dallje razvijati zajedničke benefite koje ona donosi.”\n“Kao i Mančester Junajted, Epson je svetski brend i njihove inovacije kada su u pitanju nove tehnologije drže ih u vrhu na tom tržištu.\nNedavno je Epson proslavio našu rekordnu 19. titulu sa svojim fanovima, prenoseći Epson Champions iskustvo do Pekinga, Šangaja, Bankoka, Kuala Lumpura i Singapura. Više od 20 000 fanova posetilo je muzej sa postavkom koja prati istoriju ovih 19 titula, čiji je vrhunac bila najmodernija Epsonova 3D projekcija trenutnog tima.\nPokazali su veliku dozu kreativnosti i entuzijazma u promovisanju kluba i nihjova najsavremenija oprema je u potpunosti integrisana u svakodnevne poslove Mančester Junajteda i zadovoljni smo što nas povezuju sa ovim brendom.”\nEpson obnavlja ugovor o globalnom sponzorstvu kluba Mančester Junajted was last modified: May 21st, 2012 by Redakcija\nInternet banka Sberbanke proglašena najboljom u Rusiji


Prikazuje članke prema oznakama: glavna gradska magistrala\nsrijeda, 20 Novembar 2013 22:03\nVideo: GGM novembar 2013.\nZenicablog već mjesecima jedini kontinuirano prati gradnju Glavne gradske magistrale. Uz desetine foto galerija na našem portalu Zenica.tv, video zapisa i informacija, putem našeg portala možete pratiti i napredak cijelog projekta, sada već i uživo putem live stream kamere na lokaciji Carina (zenica.tv live).\nsrijeda, 30 Oktobar 2013 07:23\nGGM-om u dvije zasebne trake\nIzvršna agencija za realizaciju projekta GGM-a i Općina Zenica ovim putem obavještavaju učesnike u saobraćaju i javnost da je od petka 25.10.2013. godine izvršena izmjena režima saobraćaja na glavnoj trasi GGM-a (dio Sarajevske ulice na potezu od kružne raskrsnice Mokušnice do mostova M1 i M2). Izmjenjeni režim podrazumjeva odvijanje saobraćaja u punom profilu glavne gradske magistrale na oba kolovoza. Sve izmjene su adekvatno tretirane privremenom saobraćajnom signalizacijom.\nnedjelja, 08 Septembar 2013 15:27\nVideo:GGM- dokle se stiglo\nZenicablog vam donosi desetominutni video iz objektiva i sa montažnog stola našeg sugrađanina Edina Džanovića. Pogledajte kako je Glavna gradska magistrala GGM izgledala ovih dana, odnosno krajem avgusta 2013.\nnedjelja, 14 Juli 2013 00:01\nNenagradno pitanje: Čemu ovo?\nPitanje nije nagradno, ali bi nam odgovor pomogao da razumijemo stručnjaka koji je ovaj znak, prvo postavio na pogrešnom mjestu, a drugo, vjerovatno za njega ima neko skriveno značenje... Konsultovali smo saobraćajne inžinjere i oni su nam rekli kad bi se čak i dijelile nagrade, oni bi ostali kratkih rukava, jer ne znaju značenje i svrhu ovog znaka. Jedini komentar koji smo "iskamčili" jeste "dobro smo živi, dobro prolazimo ove kružne tokove, kakvi "stručnjaci" određuju pravila...\npetak, 14 Decembar 2012 05:08\nSaudijci obišli GGM\nU radnoj posjeti Zenici danas borave predstavnici Visokog saudijskog fonda za razvoj. Visoki saudijski fond je kreditor izgradnje Glavne gradske magistrale (GGM) u Zenici. Delegacija iz Saudijske Arabije sastala se sa načelnikom Općine Zenice Husejinom Smajlovićem i njegovim saradnicima. Predstavnici Općine Zenica prezentovali su članovima delegacije Visokog saudijskog fonda za razvoj aktivnosti realizovane u sklopu projekta izgradnje GGM u Zenici, a naglašeno je da se radovi odvijaju planiranom dinamikom. Delegacija iz Saudijske Arabije tokom dana obišla je gradilišta na trasi GGM u Zenici.\nponedjeljak, 20 Avgust 2012 20:52\nFoto: GGM i ostali radovi u Zenici\nU općinskoj službi za komunalne poslove i Izvršnoj agenciji za realizaciju projekta izgradnje Glavne gradske magistrale zadovoljni su tempom radova, napominjući da rad otežavaju velike vrućine i brojne intervencije na instalacijama na trasi. Rekonstrukcija Ulice Aska Borića je u trećoj fazi i sada se skida gornji dio asfalta na dionici od apoteke Mr. Weis do raskrsnice kod željezničke stanice, zbog čega je dio ulice zatvoren za saobraćaj.


J. P. Morgan osniva brokersku kuću u Kini china radio international\nJ. P. Morgan osniva brokersku kuću u Kini\n2018-05-11 14:52:41 cri\nKompanija J. P. Morgan Broking (Hongkong) Limited podnela je prijavu da većinsko vlasništvo nad firmom za trgovanje hartijama od vrednosti prebaci u Kinu, jer zemlja preduzima stalne korake da otvori sektor stranih investicija.\nKompanija planira da zadrži 51 odsto udela u novog preduzeću i podnela je materijale za prijavu vrhovnom kineskom supervizoru za hartije od vrednosti, izjavio je Gao Li, portparol Kineske regulatorne komisije za hartije od vrednosti (CSRC).\nCSRC će na efikasan način pregledati materijale za prijavu zasnovane na srodnim zakonima i propisima o usklađenosti, rekao je Gao u izjavi objavljenoj u četvrtak.\nKina je krajem aprila objavila smernice kojima je omogućeno stranim investitorima da uspostavljaju firme za trgovanje vrednosnim papirima, kao deo napora otvaranja Kine u finansijskom sektoru.\nNakon promene politike, UBS je podneo prijavu da poveća svoj udeo u UBS Securities sa 24,99 odsto na 51 odsto, a najveći japanski trgovac vrednosnim papirima Nomura objavio je plan za osnivanje holdinga.


Tepić: Da li je direktor VBA prikrivao kriminalce koji su u kontaktu s Vučićem i zataškavao afere - Politika - Dnevni list Danas\nPočetna » Vesti » Politika » Tepić: Da li je direktor VBA prikrivao kriminalce koji su u kontaktu s Vučićem i zataškavao afere\nTepić: Da li je direktor VBA prikrivao kriminalce koji su u kontaktu s Vučićem i zataškavao afere\nMarinika Tepič Foto: FoNet/ Milica Vučković\nPotpredsednica Stranke slobode i pravde (SSP) Marinika Tepić upitala je danas da li je direktor Vojno-bezbednosne agencije (VBA) Đuro Jovanić prikrivao osobe iz krimogene sredine koje su navodno u kontaktu sa predsednikom Srbije Aleksandrom Vućićem, da li zataškavao aferu prisluškivanja predsednika i švercovao oružje Vojske Srbije.\n„Jovanić je uspon sticao paraleleno s uponom Vučića. Bio mu je lični pratilac zadužen za bezbednost od 2012. godine, nakon toga načelnik za bezbednost u Ministarstvu odbrane a dogurao je do direktora VBA“, izjavila je Tepić na konferenciji za novinare u centrali SSP.\nNavela je da Jovanića zovu „nosač kofera“ zbog čestih putovanja u Ujedinjene Arapske Emirate, a da je zbog veza s Vučićem tri puta unapređen mimo propisa.\nTepić je upitala Vučića zašto ćuti o, kako je navela, prodaji oružja „Arapima“ iz ratnih rezervi, koje je 2017. i 2018. godine skidano sa stokova Vojske Srbije (VS) i preprodaji ručnih bombi M 75 VS za šest puta skuplju cenu.\n„Da li je Jovanić to radio na svoju ruku, istovremeno slušajući kako se optužuju istraživački novinari, uzbunjivač iz ‘Krušika’ Aleksandar Obradović i opozicija da su oni ti koji upropaštavaju namensku industriju i pokušavaju da naštete Srbiji“, rekla je ona.\nTepić je pitala i zašto je Jovanić, kako tvrdi, krio da je Vučić „upao“ na mere prisluškivanja kontroverznih biznismena i političara sa Kosova, Zvonka Veselinovića i Milana Radoičića.\n„Onda je Vučić tvrdio da njega prisluškuju i da postoji zavera protiv njega. On je to usmerio na (ministra obrane) Nebojšu Stefanovića i (bivšu državnu sekretarku MUP) Dijanu Hrkalović. A istina je da je VBA imala sve informacije o tome da se radi o legalnom prisluškivanju krimogenih ljudi sa kojima je Vučić bio u komunikaciji“, naglasila je ona.\nMarinika TepićSSPvojno bezbednosna agencijađuro jovanić\nPolitika • 05.05.2022. 09:04\nTepić: Razgovor Đilasa sa Vučićem otvara priliku da izborna volja Beograđana bude zadovoljena\nPolitika • 27.04.2022. 19:32\nIZBORI 22 • 28.03.2022. 10:10\nMarinika Tepić u „Utisku nedelje“: Otvarala sam afere da dokažem kako su braća Kisić, Brnabić, Mali izvlačili novac iz državnih preduzeća


Dodeljeni ECDL sertifikati u Sekretarijatu za ekonomiju i finansije u Opštini Bar\nBAR-Svečanim uručenjem diploma službenicima Sekretarijata za ekonomiju i finansije, u Opštini Bar je juče obeležen završetak informatičke obuke prve grupe zaposlenih u lokalnoj upravi. Opština Bar je prva u Crnoj Gori koja je sprovela obuku svojih službenika za rad na kompjuterima u skladu sa standardima za dobijanje ECDL- međunarodno priznate potvrde informatičke pismenosti nazvane „Evropska računarska vozačka dozvola“. Obuku i testiranje je sprovelo barsko Udruženje profesionalnih informatičara, partner centar ECDL-a. U Opštini Bar inače unapređuju informacioni menadžment u cilju stimulisanja lokalnog ekonomskog razvoja kroz jačanje kapaciteta organa uprave i uklanjanja barijera za razvoj preduzetništva, u sklopu projekta koji se izvodi sa holandskim organizacijama SNV i “Spark”. Potpredsednik Opštine Dragan Simović je uručio ECDL sertifikate službenicima Sekretarijata za ekonomiju i finansije, iskazujući nadu da će njihova uspešno završena obuka biti podstrek i ostalim opštinskim službenicima da što pre usvoje neophodne međunarodno priznate informatičke veštine i znanja.\n- ”Izuzetno je važno da naši službenici što pre prođu informatičku obuku, jer se uskoro planira uvođenje elektronske opštine koja će omogućiti brži i efikasniji rad lokalne uprave. Zato smo izuzetno zahvalni SNV-u i SPARK-u koji su pokrenuli i finansirali ovaj projekat, i omogućili da u našoj Opštini počne primena savremenih evropskih standarda u poslovanju”– rekao je Simović koji je podelio sertifikate zajedno sa Dragom Zečevičem, nacionalnim koordinatorom ECDL za Crnu Goru.


Nevena Todorović na čelu Doma zdravlja Banja Luka | BL Portal\nNevena Todorović na čelu Doma zdravlja Banja Luka\nNevena Todorović, specijalista porodične medicine i dosadašnji vršilac dužnosti direktora Doma zdravlja Banja Luka, imenovana je danas za direktora ove ustanove, odlučeno je na današnjoj sjednici Skupštine grada.\nDr Todorović je do sada bila pomoćnik direktora Doma zdravlja za medicinske poslove, a na Medicinskom fakultetu Univerziteta u Banjoj Luci angažovana je na katedri za porodičnu medicinu.\nPored ovog izbora, Skupština grada je, u nastavku 35. sjednice, između ostalog, usvojila više informacija, uključujući i one o dodjeli podsticaja za poljoprivrednike i sistemu javnog prevoza. U obrazloženju ove informacije, zamjenik gradonačelnika Srđan Amidžić, istakao je da je javni prevoz veoma bitan za funkcionisanje sistema sve građane Banje Luke.\nGradska uprava nastoji da kvalitet usluga javnog prevoza digne na što viši nivo, ali i da zadržimo pozitivne stvari koje smo učinili u prethodnom periodu – rekao je Amidžić.\nZbog neažuriranja baze podataka dolazi do narušavanja podzemnih instalacija prilikom realizacije kakvog infrastrukturnog projekta. Ažurirana baza podataka neophodna je zbog investicija, kako javnih tako i privatnih. Neophodna je i zbog rokova i sprečavanja izazivanja havarija, jer kada nemate ažuriranu bazu podataka dolazimo u situaciju da se prilikom izgradnje nekog puta ili bilo koje druge infrastrukture presijecaju kablovi, prekidaju vodovodne cijevi i slično – zaključio je Talić.\nDenis Šulić biće predložen za potpredsjednika NS RS


Salaščani dobijaju apoteku - Ozon Media\nSremska Mitrovica – Meštani Salaša Noćajskog, jednog od sedam mačvanskih sela koji pripadaju opštini Sremska Mitrovica do početka 2016. godine dobiće apoteku.\nKako je za radio Ozon potvrđeno iz ove mesne zajednice, danas su zvanično počeli radovi na adaptaciji dela objekta nekadašnje zemljoradniče zadruge za potrebe apoteke.\nTrenutno najbliža apoteka Salaščanima se nalazi na nekoliko kilometara od sela, odnosno u Mačvanskoj Mitrovici, a kako ni u u Noćaju ni Radenkoviću ne postoji apoteka i za meštane ova dva sela otvaranje apoteke u Salašu će biti olakšanje.\nObjekat koji se adaptirati se nalazi u samom dvorištu mesne zajednice, u kojem se nalazi i objekat Doma zdravlja što će u velikoj meri olakšati Salaščanima kupovinu lekova, ali i drugih nemedicinskih preparat odmah nakon pregleda kod lekara.\n“Objekat seoske zadruge koji adaptiramo stoji prazan već nekoliko godina unazad, pa smo u dogovoru sa Direkcijom došli na ideju da bi tu mogla da se otvori apoteka. Ukoliko sve bude išlo po planu, apoteka će biti otvorena do Nove godine i to će biti jedan lep novogodišnji poklon Salaščanima”, rekao je Dragoslav Čupić, predsednik saveta Mesne zajednice Salaš Noćajski.\nIzvođač radova na adaptaciji objekta nekadašnje zemljoradničke zadruge je mitrovčka firma “Dekor lajf”, a finansijer Direkcija za izgradnju GradaSremska Mitrovica.\nHumanitarni koncert gimnazijalaca\nMitrovački lekari učesnici najvećeg Kongresa kardiologa u Srbiji


Vesti online / Vesti / Ex YU / LGBT: Amfilohije nas diskriminiše\nLGBT: Amfilohije nas diskriminiše\nKancelarija zaštitnika ljudskih prava u Crnoj Gori osudila je najnovije poruke mitropolita crnogorskog primorskog Srpske pravoslavne crkve (SPC) Amfilohija, saopštene povodom predstojeće povorke ponosa u Podgorici i okarakterisala ih kao diskriminatorske.\nKancelarija ombudsmana Šućka Bakovića pozvala je Amfilohija Radovića da se "uzdrži od svakog javnog iznošenja mišljenja, ideja, stavova ili ocena koje mogu podstaći na nasilje i diskriminaciju u odnosu na pripadnike različite seksualne orijentacije ili rodnog identiteta, jer je on javna ličnost čije reči utiču na formiranje javnog mnjenja".\nOd državnih organa se očekuje da reaguju u "ovom i svim drugim slučajevima kojima se ispoljava diskriminatorski odnos i govor mržnje" prema pripadnicima drugačije seksualne orijentacije.\nMitropolit SPC je u otvorenom pismu organizatorima povorke u Podgorici zakazane za 20. oktobar ocenio da crnogorska vlast "pod pritiskom evropskog, pederskog lobija, koji koristi potrebu Crne Gore za evropskim integracijama, dozvoljava organizovanje parade greha i bestidnosti".\nAmfilohije je naveo da je povorka "bestidna", jer "proglašava greh za vrlinu, a čovekomržnju za čovekoljublje".\nOn smatra da pokušaj LGBT populacije da se izbori za svoja prava "predstavlja gaženje moralnog osećanja ogromne većine ljudi" i ocenjuje da će parada "samo pogoršati njihov položaj".\nAmfilohije je naveo i da "seksualna sloboda vodi porobljavanju čoveka nagonima". I vodi ka "nagonskom totalitarizmu" koji "obesmilšljava svetinju ljubavi i braka... i razara porodicu".


Decentralizacija je šansa za Srbe\nVlada Kosova i Međunarodna civilna kancelarija pozivaju lokalne Srbe da prihvate proces decentralizacije kojim se predviđa formiranje novih opština sa srpskom većinom. Ali većina Srba to odbacuje pošto se proces vodi na osnovu Plana Martija Ahtisarija, za Beograd neprihvatljivog rešenja.\nPosle izjave državnog sekretara u Ministarstvu za Kosovo Olivera Ivanovića o neophodnosti da Savet Evrope vodi proces formiranja novih srpskih opština kako bi se osigurala neutralnost, predstavnici kosovske Vlade kažu da se Beograd ne pita o decentralizaciji.\nPortparol Vlade u Prištini Memlji Krasnići smatra da Beograd nastavlja da manipulacijama, dok o procesu treba da odlučuju samo lokalni Srbi.\n“Sve je više Srba na Kosovu koji shvataju važnost decentralizacije. Srbija će na destruktivan način manipulisati procesom ali ga ne može zaustaviti”, izjavio je Krasnići.\nIvanović je rekao da Srbi ne mogu sarađivati u procesu decentralizacije ukoliko ga vode Međunarodna civilna kancelarija, ICO, i Vlada nezavisnog Kosova. Ali predstavnici Srba na Kosovu su zabrinuti da će se proces decentralizacije sprovoditi i bez pune podrške srpske zajednice.\nPredsednik Srpskog nacionalnog veća Kosova Dragan Velić izjavio je za RSE da se rešenje za decentralizaciju, koje bi bilo prihvatljivo za srpsku zajednicu, može naći u modifikovanju plana Martija Ahtisarija i primeni Plana od šest tačaka.\n“S jedne strane imamo plan Martija Ahtisarija iz oblasti decentralizacije koji nije prihvatljiv za srpsku zajednicu ali ima delova koji mogu biti prihvatljivi i ono što bi srpska zajednica u tom delu predložila pod okriljem međunarodne zajednice je nešto što bi moglo da definiše put decentralizacije... Način na koji se sada vrši pokušaj da se putem kancelarije gospodina Pitera Fejta realizuje plan Martija Ahtisarija je rizičan jer nećemo imati uspešan proces. Većina Srba neće prihvatiti takvu decentralizaciju a iz tih razloga će se naći Srbi koji će to prihvatiti i od toga će imati ogromne štete srpska zajednica tako da se Srbi stavljaju u pat poziciju”, izjavio je Velić.\nVelić smatra da je zarad pronalaženja prihvatljivog rešenja neophodno angažovanje Beograda, Ujedinjenih nacija i Evropske unije.\n“Nemamo inicijativu Beograda kad se tiče realizacije od šest tačaka, istini za volju tu ne postoji definisano jasno rešenje odnosno ne može se naći kroz tih šest tačaka prostor za rešavanje decentralizacije. Tako da je vrlo važno da se korišćenjem šest tačaka, razgovorom na relaciji i pod okriljem UN sa rekonfigurisanim UNMIK-om koji bi vodio taj proces legalno, uz pomoć EU misije Euleksa, našao način koji bi bio prihvatljiv za srpsku zajednicu”, rekao je on.\nPrema planu Martija Ahtisarija predviđeno je formiranje pet novih srpskih opština, Gračanica, Ranilug, Parteš, Klokot i prošenje teritorije sadašnje opštine Novo Brdo, dok će Mitrovica biti podeljena na severni i južni deo. ICO je ocenio da decentralizacijom Srbi dobijaju ‘šansu godine’.\n“Ponuda je na stolu a lokalni Srbi treba da odluče da li će je prihvatiti”, kaže portparol ICO-a Kai Miler Berner.\n“Proces decentralizacije je inicijativa Vlade Kosova i nalazi se u fazi realizacije. Srbima je na taj način ponuđena veća lokalna samouprava, koju oni treba ozbiljno da razmotre”, rekao je Berner dodavši da na terenu ima ohrabrujućih signala.